جەمال عەبدولناسر قودسی کرد بە پایتەخی ئیسرایل\nکۆتایی مانگی ئایاری 1967، جەمال عەبدولناسر، هێزێکی گەورەی لە خەلیجی عەقەبە کۆکردەوە و هەڕەشە ی پەلاماردان و لەناوبردنی ئیسرائیلی کرد. هێشتا هیچ نەبوبوو، ناسر پەنجەی سەرکەوتنی بەرز ئەکردەوە، سەدان هەزار عەرەبی بە هوتافکێشان لەدژی جولەکە هێنابوە سەرجادە. ئەمریکا و ئەوروپاییەکان تکایان لە ناسر کرد ئارام بگرێ و ئەو شەڕە نەکا، چونکە جگە لەتێکدانی ئاسایشی ناوچەکە، مسر زەرەری لێ ئەکا. بەڵام ناسر زیاتر لەخۆی بایی بوو و بەقسەی کەسی نەکرد!\nئیسرایل نەیدەویست ئەو شەڕە بکا، بەڵام کاتێ ناسر هەر سوور بوو لەسەر هەڕەشەکانی، سەعات سێی بەرە بەیانی پێنجی حوزەیران، کنێستی ئیسرایل بە نهێنی کۆبۆوە و بڕیاری شەڕی دا، هەر ئەو بەیانیە هێزی ئاسمانی ئیسرائیل، هەموو هێزی ئاسمانی مسری لەناوبرد، لە ماوەی 72 سەعاتیشدا هەموو نیمچە دوورگەی سینای میسری داگیرکرد. بەبێ گەڕانەوەش بۆ(لێڤی ئێشکۆڵ) سەرۆک وەزیر، موشی دایان وەزیری بەرگری ئەوکات، فەرمانی بە سوپای ئیسرایل کرد، لەماوەیەکی زۆرکورتدا سوپا، جۆلانی سوریا و کەناری خۆراوای بە (قدس)یشەوە داگیرد.\nبەر لەم شەڕە، ئیسرایل ئامادە بوو هەموو مافێکی فەلستینیەکان بسەلمێنێ، لەوانە دامەزراندنی دەوڵەتی فەلستین کە پایتەختەکەی قودس بێ و گێڕانەوەی هەمو ئاوارە فەلەستینیەکانی نیشتەجێی لوبنان و وڵاتانی عەرەب کە لەساڵی 1948 وە لە ئیسرائیل هەڵکەندرابوون. ئەوکاتە نە جۆلان و نە باشوری لوبنانیش داگیر نەکرابوون، پەڕ و باڵی سوپای میسر و سوریاش نەکرابوو.\nئەوکات ئەگەر سازشی عاقڵانەی سادات و خراپیی ئاستی جەماوەریی ناوخۆی کارتەر نەبوایە بەهۆی ڕوخانی شای ئێرانەوە لە ساڵی 1979 دا، ڕێکەوتنامەی کامپ دەیڤد نەدەکراو، نیمچە دورگەی (سینا) ش بەدەردی قودس و جۆلان ئەچوو.\nئەوەی ئێستا دۆناڵد ترەمپ ئەیکا و ئیسرایل بە هاتنەدی خەون و خەباتی جولەکە ناوی ئەبا، هەڵە و لەخۆبایی بونی عەرەب بوو کە پەنجا ساڵ لەمەوبەر جەمال عەبدولناسر کوێرانە بڕیاری لەسەرداو، (موشی دایان) و (ئەزرا وایزمان) و (ئاريال شارۆن) و جەنراڵەکانی دیکەی ئیسرایل چاوتیژانە قۆستیانەوە، جولەکەش بۆهەتایە، نەوە دوای نەوە شانازی پێوە ئەکا.


کەلتوور – پەڕە 9 – Knwe.org\nسەرەکی » کەلتوور (پەڕە 9)\nهەندێک لە کەلتورەکان گەندەڵن\nجانی تامسۆن و. کوردستانی نوێ پوختە کاتێک لە ئاست ئەخلاق پێوانەی گەردوونیت هەبێت، ئەوە بەو مانایەیە کە بۆ لێکدانەوەی چاکە و خراپە خاوەنی ستانداردێکی گشتگیریت و ئینجا دەتوانیت هەندێک لە رەفتارەکان رەت بکەیتەوە یان بە هەڵە و بەدخوازی ناوزەندیان بکەیت و هەروەها دەتوانیت پێناسەی گەندەڵ و بێڕەوشت بوون بخەیتە پاڵ هەندێک لە کەلتورەکانەوە. ئایا چاکە و خراپە بابەتێکی ناو کەلتورییە؟ ...\nبایەخی دروستکردن و دانانی پەیکەر لە کەرکوک\nئا: هێمن ئەحمەد دانانی پەیكەر و دروستكردنی یان داتاشینی كۆتەڵێك، مێژوویەكی دوور و درێژی هەیە و لە شارستانییەتە کۆنەکاندا گرنگییەکی زۆری هەبووە، بەتایبەت پەیکەری خوداوەندەکان نموونەی هەرە بەرچاوی ئەو مێژووەن. لە شارستانییە جیاوازەکاندا بەتایبەتی لە شارستانییەتی رۆمانی و میسری و میزۆپۆتامیادا گرنگی و بایەخێكی زۆر بە دروستكردنی پەیكەر دراوە و لە پەرستگا و كۆشكی پاشایەتی و شوێنە گشتییەكان دانراوە و ...\nئەحمەد خالید تۆفیق و: دڵان سامان سەبارەت بەیەکێکی دەمارگیری وەکو من، کە هەمیشە لە سترێسدام و رەنگە تا گوێچکەکانم خۆم بخۆمەوە و تەنیا ناسینی یەکێک لەو کەسانە تاقیکردنەوەیەکی کوشندە بێت بۆ من. ئەوان کێن؟ ئەوانەن هەمیشە دوا دەکەون ئەو کەسانەی نە گرنگی بەکات دەدەن نە بە درەنگ کەوتن لە مەوعیدەکان، هەروەها پلەیەکی زۆر ناشیرین و ئابڕووبەریان لە ئاشتی ناوەکیی هەیە. ...\nشۆڕشی بێ پێشینەی جووتیارانی هیندستان\nدیلفین سیڤێت و جۆڵ کابالینۆ لە فارسییەوە: ئەرسەلان حەسەن حکومەتی هیندستان لە جەرگەی قەیرانی کۆرۆنا سێ یاسای پەسند کرد، کە ناسەقامگیری زۆری سیستمی خۆراکی گشتی و کشتوکاڵی لێکەوتەوە. کاتێک ئەم یاسایانە لە ناوەڕاستی ئەیلوولی ساڵی 2020 پەسندکران، جوڵانەوەیەکی ناڕەزایی بێوێنە لە وڵات سەری هەڵدا، کە کۆتایی پەیمانی ئەخلاقی نێوان حکوومەت و جووتیاران بوو. لە کۆتایی تشرینی یەکەمی ساڵی2020، سەدان جووتیاری ...\nئەردەڵان عەبدوڵڵا 2-2 کۆتایی خودناسین لەهەمووشی سەیرتر سانشۆی خزمەتکاریشی تووشی هەمان نەخۆشی «میر»ەکەی دەبێت، کاتێک دۆن کیشۆت بەڵێنی پێدەدات کە هەموو ئیسپانیای لە پیاوخراپان پاکردەوە، بیکاتە والی دوورگەیەکی ئیسپانیا، ئەویش لەم خەونەدا دەژی. تا دەگەنە لای میرێک و کاتێک بەم حیکایەتەیان دەزانێت بە درۆوە سانشۆ دەیکەنە والی دوورگەیەک، سانشۆش زۆر دڵی خۆشدەبێت، بەڵام دواتر پیلانێکی بۆ دادەنێن و گوایە لەشكری ...\nئەردەڵان عەبدوڵا 1-2 یەکێک لە کتێبە ناسراوەکانی جیهان رۆمانی «دۆن کیشۆت» لە نووسینی نووسەری ئیسپانی «میگێل دی سێرڤانتس»ە، ئەم کتێبە بە دایکی رۆمان دادەنرێت لە مێژوودا، لێرەوە ژانری رۆمان خۆی خستە ناو ئەدەبیاتی جیهانەوە. وا بۆ سەروو 400 ساڵ دەچێت بەسەر چاپبوونی ئەم کتێبەدا، لەپاش ئەم رۆمانەش هەزاران رۆمانی تر چاپبوون، لێ هێشتا ئەم رۆمانە وەکو خۆرێکی پرشنگدار لەناو کتێبخانەی ...\nلەبەر تیشک و نیگای وتاری ״بیرەوەری، مێژوو، فەرامۆشی״ـی پۆل ریکۆر(*)\nبەختیار حەمەسوور «رابردوویەک هەیە نایەوێت راببرێ.» دەکرێت ئەم پەندە ئەڵمانییە باشترین دەربڕین و پێناسە بێت بۆ بیرەوەری. بیرەوەری بە تەنیشت ژیان و ئەزموونکردنەوە شکڵ و شێوە دەگرێت و وەک توونێلێک، لە ناخی هەر یەکێکماندا، درێژ و بێ بن، تا ئەوسەری تەمەن لێدراوە. گەرچی لە روانینی سەرەتادا بیرەوەری وەک ئەزموونی تاکەکەسی دەردەکەوێت، بەڵام وەک مۆریس هالبواکس دەڵێت: «بیرەوەری هەمیشە لەگەڵ ئەوانی ...\nهانا ئارێنت وەرگێڕانی: حەمە رەشید ئامادەكردنی: كامۆ حەوێزیی سەدەی بیست، سەردەمی توندوتیژیی و شۆڕشەكان بوو، لەمبارەیەوە هانا ئارێنت لە بەشی یەكەمی كتێبەكەیدا دەڵێ: ئەو رووداو و كێشمەكێشانەی لەچەند ساڵی رابردوودا لە باكگراوندی سەدەی بیستەمەوە روویاندا، ئەو روانینەی لەلا وروژاندم، كە ئەو سەدەیە وەك لینین پێشبینی دەكرد، سەدەی جەنگ و شۆڕشەكان بوو، سەدەی ئەو توندوتیژییە بوو، كە بەگشتی خاڵی هاوبەشی نێوان ...\nكوردستانی نوێ كەربەلا شارێكی عەرەبی عیراقییە و لە رووی ئیدارییەوە سەر بە پارێزگای كەربەلایە، لە رووی جوگرافییەوە دەكەوێتە بەری باشووری خۆرئاوای شاری بەغدای پایتەخت، بەدیاریكراویش خۆرئاوای فورات لەسەر رۆخی بیابان، شارەكە لەسەر ئاستی رووی دەریاوە 30 كیلۆمەتر بەرزە. سیماكانی شاری كەربەلا گردی زەینەبیە: گردی زەینەبیە دەكەوێتە نزیك نزرگەی حسێنی و پێنج مەتر لە حەرەمی حسێنی بەرزترە و رووبەرەكەی 175 مەتر ...\nلە گوندەوە بۆ جیهانی رۆژنامەگەریی و ئەدەب\nئیدریس جەبار شمران یوسف موحسین یاسری (شمران یاسری ئەبو گاتع)، لە هەندێك لە بەرهەمەكانیدا بە خەڵەف دەواح دەناسرێت، نووسەر و رۆمانووس و ئەدیبی عیراقی، لە سەرەتای نووسینەكانیدا بە شێوازێكی گاڵتەجاڕیی و رەخنەگرانە لە حكومەتە یەك لە دوایەكەكان دەردەكەوێت و شێوازی تێگەیشتنیشی ئاسان و بەچێژە بۆ خوێنەر و بە شێوەزاریی (عامی ریفی) بوو. شمران لە ساڵی 1926 لە ریفی محێرجە (ناحیەی ...\nلاپەرە 9 لە 141« سەرەتا...«7891011\t»\t203040...کۆتا »\n« پێشتر 1 … 7 8 9 10 11 … 27 دواتر »


کوردیپێدیا - سوێراوا\n📊 بابەت 368,027 | وێنە 57,017 | پەڕتووک PDF 10,648 | فایلی پەیوەندیدار 37,830 | 📼 ڤیدیۆ 163 | 🗄 سەرچاوەکان 13,374 |\n🏰 سوێراوا | 🏷 پۆل: شوێنەکان | زمانی بابەت: 🏳 کوردیی ناوەڕاست\n10. 👁 سۆلیاوا\n11. 👁 سۆڵەی دەربەند\n12. 👁 سەرحەوز\n13. 👁 سەرحەوێز\n14. 👁 سەرکۆ\n15. 👁 شارەوانی (قەرەداغ)\n16. 👁 قازانقایە\n17. 👁 قۆپی


دوابەدوای هێرشی ئاسمانی بۆ سەر سووریە شەڕی ناڕاستەوخۆی ئیسڕائیل و ئێران بەڕێوەیە\nنووسەر: ڕافائیل ئارین و: کەماڵ حەسەنپوور\nبە گوێرەی لێکدانەوەی چەند توێژەر و کاربەدەست، دوای هێرشی ئیسڕائیل بۆ سەر ئامانجەکانی ئێران لە سووریە، ئەگەری ناکۆکییەکی سەربازیی لە نێوان دەوڵەتی جوولەکە و کۆماری ئیسلامیی وێدەچی زیادی کردبێ.\nئێهود باراک، سەرۆکوەزیرانی پێشوو و وەزیری بەرگریی ئیسرائیل ڕۆژی سێشەممە گوتی: «ئەگەر لە ڕۆژانی پێشووتر، ئەگەری [کێشەی سەربازیی لەگەڵ ئێران] نزیکەی یەک لەسەر سەد بوو، ئێستا نزیکەی دە لەسەر سەدە.»\nئامۆس یادلین، سەرۆکی ئەنستیتۆی لێکۆڵینەوەی ئاسایشی نەتەوەیی وەڵامی دایەوە؛ «وێدەچی ئێرانییەکان وەڵامی ئەو هێڕشە بدەنەوە کە دەڵێن ئیسڕائیل کردوویەتی، ئەگەرچی دەستبەجێش نەبێ. لەبەر هێرشەکانی ئەمجارە بۆ سەر سەربازەکانی، ئێران بیر لە تۆڵە ئەستاندنەوەیەکی ڕه‌سمی دەکاتەوە تا ئیسڕائیل لە درێژەدان بە هێرش بۆ سەر هێزەکانی لە سووریە، چاوترسێن بکا.» ئەو ئەوەشی زیاد کرد کە، ئەگەر کاتێک ئێران بڕیاری هێرش بۆ سەر ئیسڕائیلی دا، ئەوان ئەم کارە لە ناوچەی ژێر دەسەڵاتی خۆیان ڕا ناکەن. « شوێنی ئەم شانۆیە دەتوانێ سووریە، لوبنان یا هەر شوێنێکی دیکە لە جیهان بێ و، ئێران لەوانەیە کەڵک لە بەکرێگیراوە تێرۆریستییە نەریتییەکانی خۆی وەرگرێ.»\nجاناتان شانزێر، جێگری سەرۆکی بنکەی داکۆکیی لە دێمۆکراسییەکانیش ده‌ڵێ بەڕێوەبوونی «بەرەوڕووبوونەوە» لە نێوان ئیسڕائیل و ئێران لەسەر نەوتی سووریە، هێندەیە کە چاوه‌ڕوانیی «خراپترین شەڕ»ی ڕۆژهەڵاتی نێوەڕاست لە دەیان ساڵدا بکەین.\nشانزێر کە توێژەرێکی ئابووریی تێرۆریزمە و کاری لەو بارەوە بۆ دەوڵەتی ویلایەتە یەکگرتووەکان کردووە، لە گۆڤاری پۆلیتیکۆدا نووسی: «ئێران کە ڕابردوویەکی دوورودرێژی لە پشتیوانیی لە تاقمە تێرۆریستییەکانی کە هێرش دەکەنە سەر ئیسڕائیل هەیە و هاوکات داوای پەیتاپەیتای لەنێو بردنی دەوڵەتی ئیسڕائیل دەکا، ئەوە شتێکە کە زۆر دەمێک بوو چاوڕاونیی دەکرا. بەکرێگیراوە سووریەیی و لوبنانییەکانی ئێران، کە بە ٢٥٠٠٠٠ مووشەک تا ددانان پڕچەک کراون، خۆیان بۆ شەڕ دژی پێشکەوتووترین هێزی سەربازی لە خۆرهەڵاتی ناڤین ئامادە دەکەن. ئەوە بێگومان خراپترین شەڕی ناوچە لە دەیان ساڵی ڕابردوودا دەبێ.»\nڕۆژی چوارشەممە سەرۆکوەزیران بێنیامین ناتانیاهو بە ئاماژە بە « دۆخی گرژ» وەزیرەکانی ڕێنوێنی کرد کە بە ئاشکرا باسی دۆخی هەنووکەیی ئاسایش لە پەیوەندیی لەگەڵ ئێران و سووریەدا نەکەن.\nبەڵام لە گفتوگۆ تاکەکەسییەکاندا، کاربەدەستانی ئیسڕائیلیش دەڵێن کە «بەریەککەوتنێک» لەگەڵ ئێران ناکرێ خۆی لێ لادرێ.\nئیسڕائیل هێڵی سووری دیاری کردوون و پەیتا پەیتا ڕایگەیاندووە کە ئیزن بە ئێران نادا بە شێوەی سەربازی جێ پێی خۆی لە سووریە قایم بکا. بەڵام چونکە کۆماری ئیسلامیی لەسەر ئەنجامدانی ئەم کارە سوورە، لێکدانەوەکە ئەوەیە کە درەنگ یا زوو بەرژەوەندییە دژی یەکەکانی لایەنەکان دەبێتە هۆی کێشەیەکی سەربازیی تەواو.\nگرژییەکانی نێوان ئێران و ئیسڕائیل زۆر دەمێکە بە هۆی خولیا ناوکییەکانی ئێران و ئامانجی ڕاگەیەنراوی پاککردنەوەی ئیسڕائیل لەسەر نەخشە، ژێربەژێر درێژەیان هەبووە. بەڵام ڕووداوەکانی ئەم دواییانەی سووریە ئەوە دەگەیەنن کە پێکدادانە چاوەڕوانکراوەکە لەوانەیە زووتر بێتە پێش نەوەک درەنگتر.\nوه‌ک باس ده‌کرێ ڕۆژی دووشەممە، ئیسڕائیل هێرشێکی ئاسمانیی کرده سەر بنکەیەکی هێزی ئاسمانیی لە سووریە و چەند کەسی کوشتن، لە ناویاندا لانی کەم حەوت کاربەدەستی ئێرانی. لە کاتێکدا کە زۆربەی چاودێران سەرەتا پێیان وابوو کە ویلایەتە یەکگرتووەکان وەک بەرپەرچدانەوەی هێرشی شیمیایی ڕێژیمی ئەسەد بە دژی خەڵکی سیڤیل لە ناوچەیەکی قەراغ دیمەشق، دوما، ئەو هێرشەی ئەنجام داوە، ڕووسیه، سووریە و ئێران بە ئاشکرا ئیسڕائیلیان تۆمەتبار کرد.\nتاران، کە ئەغڵەب لەبارەی هێرشی ئیسڕائیل کە زەرەر بە سامانەکانیان لە سووریە دەگەیەنێ لاڵە، لە ڕێگای کاناڵە شێوە فەرمییەکانی، ددانی بەوە دانا کە ئێرانییه‌کان بە هۆی فڕۆکەی شەڕکەری ئیسڕائیلی کوژراون و بەڵێنیی دا کە تۆڵە بستێنێتەوە.\nڕۆژی سێشەممە، عەلی ئەکبەر ویلایەتی ڕاوێژکاری پایەبەرزی ڕێبەری مەزنی ئێران عەلی خامنەیی، لە دیمەشق گوتی، « تاوانەکان بێ وەڵام نامێننەوە.»\nبە وتەی شیمۆن شاپیرا، پسپۆڕێکی ئێران و حیزبوڵڵا لە ناوەندی پەیوەندییە گشتییەکانی ئورشەلیم، لە دیداری ئەم حەوتوویەی ویلایەتی لە پێتەختی سووریە وێدەچێ ئەم دوو وڵاتە هاوپەیمانە جەختیان لەسەر شێوەی بەرپەرچدانەوەی هێرشی ئیسڕائیل کردبێتەوە.\nئەو گوتی، هێرشی ئاسمانیی دووشەممە بۆ سەر ناوەندێکی فڕۆکەی بێ فڕۆکەوانی ئێران لە بنکەی T4 بوو کە لەژێر فەرماندەیی ئێران بووە. یەکێک لە حەوت ئێرانییە کوژراوەکان پلەی سەرهەنگیی هەبووە.\nبە گوێرەی لێکدانەوەی شاپیرا، کە لە یەکەم دەورەی سەرۆکوەزیریی ناتانیاهودا وەک ڕاوێژکاری سەربازیی کاری کردووە، تاوانبار کردنەکانی تاران و مۆسکۆ کە ئیسڕائیل بۆمبارانە ئاسمانییەکەی ئەنجام داوە و بۆتە هۆی زەرەر و زیانی جیددی بۆ سەر ئامانجە ئێرانییەکە، ئەگەری خراپتر بوونی دۆخی سەربازیی نێوان ئێران و ئیسڕائیلی زیاد کردووە.»\nئەو درێژەی پێدا و گوتی: « ئێران لەوانەیە هەوڵەکانی بۆ هێرش بۆ سەر ئیسڕائیل لە بەرزاییەکانی جۆلان بە کەڵکوەرگرتن لە حیزبوڵڵا و بەکرێگیراوی شیعەی دیکە ‹لێژیۆنی بیانیی› کە لە سووریە جێگیری کردوون، پەرە پێ بدا. وردەوردە ئەم خراپتر بوونە لەوانەیە لە سووریە تێپەڕێ و ببێتە هۆی ئەوەی کە ئێران و حیزبوڵڵا بیانهەوێ هێرش بکەنە سەر ئامانجەکانی ئیسڕائیلی و جوولەکە لەدەرەوەی ناوچەکە.»


نوری ئه‌لمالکی داوای لابردنی خاڵه‌کانی پشکنینی چوارده‌وری شاری سه‌در ده‌کات\nسه‌رۆک وه‌زیری عێراقی نوری ئه‌لمالکی داوای لابردنی خاڵه‌کانی پشکنینی له‌شکری ئه‌مریکی و عێراقی کردووه که له چوارده‌وری گه‌ڕه‌کی شاری سه‌دری زۆرینه‌ی شیعه‌کان له به‌غدای پایته‌خت دانراون.\nسه‌ربازه عێراقی و ئه‌مه‌ریکیه‌کان هه‌فته‌ی ڕابردوو چه‌ند خاڵێکی پشکنینیان له چوارده‌وری شاری سه‌در دانا تاوه‌کو به شوێن سه‌ربازێکی ئه‌مه‌ریکی ڕفێندراودا بگه‌ڕێن.\nشیعه‌کانیش ناڕه‌زاییان له دژی ئه‌م هه‌ڵوێسته نیشانداوه و ده‌ڵێن له‌شکری ئه‌مه‌ریکی گه‌مارۆی مه‌دینه‌ت سه‌دری داوه که دوو ملیۆنه شیعه‌ی تیادا ده‌دژی .\nبه پێی فه‌رمانه‌که‌ی به‌ڕێز ئه‌لمالکی ده‌بێت تاوه‌کو کاتژمێر5 ی ئێواره واتا دووی پاش نیوه‌ڕۆ به کاتی جیهانی، هه‌موو خاڵه‌کانی پشکنین و په‌رژینه‌کان لاببرێن و ڕێگه به هاتوچۆی خه‌ڵک و ئۆتۆمبیل له ناوچه‌که‌دا بدرێته‌وه.\nسه‌رۆک وه‌زیر گوتوشیه‌تی له‌وانه‌یه له شه‌وان‌دا که هاتوچۆ قه‌ده‌غه ده‌کرێت یاخود له کاتی ئۆپه‌راسیۆنه تایبه‌ته‌کاندا بۆ ده‌ستگیرکردنی تیرۆرستان، ئه‌و خاڵانه‌ی پشکنین دابنرێنه‌وه.\nڕۆژی سێشه‌ممه‌ش، زۆربه‌ی فرۆشگاکان و خوێندنگاکان و ده‌زگا حکومی‌یه‌کان له مه‌دینه‌ت سه‌در داخرابوون وه‌ک به‌شێک له مانگرتنێکی گشتی که پارتی مه‌لای ڕادیکاڵی شیعه‌کان موقته‌دا ئه‌لسه‌در بانگه‌شه‌ی بۆ کردبوو.\nله‌شکری ئه‌مه‌ریکی ڕایگه‌یاند که‌وا هێزه‌کانی تایبه‌تی عێراقی به پشتیوانی زانیاری ئه‌مه‌ریکی‌یه‌کان به‌یانی ڕۆژی سێشه‌ممه په‌لاماری ناوچه‌ی شاری سه‌درییان داوه و سێ گومانلێکراوییان ده‌ستگیرکردووه که باوه‌ڕده‌کرێت په‌یوه‌ندییان به ڕفاندنی سه‌ربازێکی ئه‌مه‌ریکی‌یه‌وه هه‌بێت.\nله لایه‌کی دیکه، ته‌قینه‌وه‌ی بۆمبێک له شه‌قامی فه‌له‌ستینی ناوه‌ندی به‌غدا بووه هۆی کوشتنی سێ که‌سی سیڤیڵ.\nهاوکاتیش، له‌شکری ئه‌مه‌ریکی ده‌ڵێت دوو سه‌ربازی دیکه ڕۆژی دووشه‌ممه له عێراق کوژراون. یه‌کێکیان له میانه‌ی پێکدادانێکدا له خۆرئاوای به‌غدا به چه‌کی سوک کوژراوه و ئه‌وی دیکه‌یان له ئه‌نجامی ته‌قینه‌وه‌ی بۆمبێکی لاڕێ له پایته‌خت کوژراوه. به‌م شێوه‌یه ژماره‌ی قوربانیه‌کانی له‌شکری ئه‌مه‌ریکی له‌م مانگه‌دا واتا مانگی ئۆکتۆبه‌ر گه‌یشتۆته 103 سه‌رباز.


سه‌ربازێكی ئێرانی دوای كوشتن و برینداركردنی 9 سه‌رباز خۆی كوشتووه\nوێنه‌یه‌كی نه‌خۆشخانه‌ی فریاكه‌وتنی شارۆچكه‌ی ئابیه‌كی ئێرانیی\nئاژانسی هه‌واڵی میهری ئیرانی بلاویكردووه‌ته‌وه، كه رۆژی 17/7/2017، سه‌ربازێكی سوپای ئێرانیی، ته‌قه‌ی له ژماره‌یه‌ك سه‌ربازی هاوڕێی خۆی كردووه‌و به‌و هۆیه‌شه‌وه 3 سه‌رباز كوژراون و 6 سه‌ربازی دیكه‌ش بریندار بوون.\nبه گوێره‌ی زانیارییه‌كان، ئه‌و سه‌ربازه‌ی له یه‌كێك له سه‌ربازگه‌كانی شارۆچكه‌ی ئابیه‌كی شاری قه‌زوین له باكوری رۆژئاوای ئێران كه 140 كیلۆمه‌تر له تارانه‌وه دووره، ته‌قه‌ی له هاوكاره‌كانی خۆی كردووه، پاشتر خۆیشی كوشتووه.\nله‌و باره‌یه‌وه عه‌لی ره‌زا ره‌حمانی، فه‌رمانڕه‌وای شاره‌كه رایگه‌یاندووه "لێكۆڵینه‌وه له هۆكاره پاڵنه‌ره‌كانی پشت ئه‌و رووداوه ده‌ستپێكردووه‌و ئێستا ناتوانین هیچ زانیارییه‌ك بده‌ین تا لێكۆلینه‌وه‌كان ته‌واو ده‌بن".\nئه‌وه‌ش به رووداوێكی ده‌گمه‌ن داده‌نرێت كه له ناو سوپای ئێراندا روویدا بێت.


بــەزاندنی پــیرۆزی خانەوادە لای گـــادفازە هێڵی سوور بوو!\nبە درێژایی ژیانی (ڤــیتۆ كۆرلیۆنی) هەر لە لاوێتیەوە بیگرە تا مردنی زۆر پــەیوەست بوو بەبابەتی خانەوادەوە!\n- لە هەڕەتی لاوێتیدا ڤیتۆ كۆرلیۆنی كاتێك لەگەل یەكێك لە هاورێكانیدا دەچێت بۆ تەماشاكردنی نمایشێكی شانۆی ئیتاڵییەكان كە تێیدا خانمێكی ئیتاڵی زۆر جوان وەك ئەكتەر بەشدارە لە نمایشەكەدا.\nلەوكاتەدا كە كچە شانۆكارەكە لەسەر ستەیج دەردەكەوێت و سەرقاڵی نواندنە، هاوڕێكەی بەچپە و بە بزەوە بە ڤیتۆ كۆرلیۆنی دەڵێت؛\nئایا هاوڕێ بەلای تۆوە فریشتە نازدارە خنجیلانەكەم جوانە!\nڤیتۆ كۆرلیۆنیش دەلێت؛ بەڵێ زۆر جوانە، هەڵبەتە بەلای تۆوە نەك من، چونكە من خاوەنی جوانترین هاوسەرم.\nهەربۆیە گەر سەرنج بدەینە سەر ژیانی تایبەتی كۆرلیۆنی ئەوا بابەتی پاراستنی شكۆی خێزان لە سەردەمی لاوێتیەوە پیرۆزی و ڕێزی خۆی هەبووە، وە كاریشی لەسەر كردبوو، تەنانەت كچەكەی و سێ كوڕەكەشی لەسەر ئەو بەرنامە و بیركردنەوەیە پەروەردە دەكرد.\nبۆ نمونە؛ كۆرلیۆنی هەر لە سەرەتاوە لە هەڵسوكەوتی (سۆنی كوڕە گەورەكەی) ڕازی نەبوو، چونكە سۆنی جگە لەوەی كەسێكی هەڵەشە و بەڵەشە بوو، لە هەمانكاتدا تارادەیەك پیاوێكی ژنباز و ئافرەتباز بوو، خیانەتكار بوو لە ژنەكەی، پێچەوانەی دۆنی باوكی، هەربۆیە دۆن كۆرلیۆنی بە توانجەوە جارێك كە لە سێكس دەگەڕێتەوە پێیدەڵێت؛\nئایا كاتەكانت لەگەل هاوسەرەكەت دەبەیتە سەر؟\nسۆنی دەڵێت؛ بــەڵێ...\nدۆنی باوكیش پێی دەڵێتەوە؛ ئاخر ئەو كەسەی كاتەكانی خۆی لەگەل خێزانەكەی خۆی نەباتە سەر، هیچكات نابێتە پیاوێكی ڕاستەقینە!\nجارێكی دیكەش كە تازە مایكڵی كوڕە بچووكەكەی خەریكە دەبێتە جێگرەوەی دەسەڵاتەكەی خۆی بانگی دەكات و ئامۆژگاری دەكات و پێی دەڵێت؛\nهیچكات نهێبیەكانی خانەوادەكەت بۆ كەسانی دەرەوەی خێزانەكەی باس نەكات! واتا خاڵی لاوازی خێزانەكەت نەبەیتە دەرەوە!\nتەنانەت لە كوڕە ناوەنجییەكەشی هەر ڕازی نەبوو، چونكە كەسێكی دەستوپێ سپی بوو، تەمەڵ و گەوج بوو، هەمیشە بە تۆم هەیگنی ڕاوێژكاری دەوت؛ چاوێكت لەسەر بێت، ئابروومان نەبات ئەو گەوجی ساویلكەیە؟\nئەمە جگە لەوەی لە ساتی بەشوودانی كچەكەیەوە تاوەكو دەستپێكی ژیانی هاوسەرگیریشی و دروستبوونی كێشەكانیشی لەگەل زاواكەیدا؛ هەمیشە تۆم هەیگنی زڕكوڕی و ڕاوێژگاری یاسایی خانەوادەكەی ئاگادار دەكردەوە كە چاودێری وردی هەلسوكەوتی كچەكەی و زاواكەی بكات تاوەكو كاری ئابڕووبەرانە ئەنجام نەدەن.\nكورت و پوخت؛ مەفهوومی خـانەوادە لای دۆن كۆرلیۆنی؛ جگە لە پیرۆزی، هاوشێوەی بازرگانی تریاك بەزاندنی هێڵێ سوور بوو.


دکتۆر رێبوار فەتاح: خەڵک چاوەروان بوون بارزانی کێشەکانیان چارەسەر بکات نەک سۆکایەتیان پێی بکات\nووتارەکەی مەسعود بارزانی سەرۆکی پارتی دیمۆکراتی کوردستان لە بەعشیقە لەوانەیە دڵی ئەو کەسانەی کە لەوێدا کۆبونەوە خۆشکردبێت، بەڵام بەوەی لە میدیاکان و تۆرە کۆمەڵایەتیەکاندا دەبینرێت تۆرەییەکی زۆری لێکەوتوەتەوە.\nدکتۆر رێبوار فەتاح لێکۆڵەر ، چاودێر و شارەزای کاروباری رۆژهەڵاتی ناوەراست لە هەڤپەیڤینێکدا لەگەڵ بەشی کوردی دەنگی ئەمەریکا دەلێت" ووتارەکەی بارزانی چەند خاڵێکی وروژاند، یەکێکیان ئەوە بوو، بۆ ئەوەی دڵی ناوخۆ رازی بکات گەرایەوە بۆ دامەزراندنی دەوڵەتی کوردی بەڵام عەبادی زوو بەرپەرچی ئەوەی دایەوە و ووتی ئێمە هیچ رێکەوتنێکی تازەمان نییە، بارزانی پێش کرداری موسڵ لەگەڵ ئەمەریکا و عەبادی دا رازی بوو کە بچێتە ژێر فەرمانی عەبادی، خاڵێک تری دژی نا رەزایەتیەکانی ناوچەی گۆڕان و یەکێتیی بوو، وە ئەگەر نەچمە ئەو ئاستەوە سۆکایەتی بەو خەڵکە کرد، کە نارەزایەتیان هەیە و چاوەرێ ئەوە بوون کێشەکانیان چارەسەر بکات نە سۆکایەتیان پێی بکات، دیارە هەموو لەو چوارچێوەدایە گوایە هەموو ئەوە بە هانی گۆڕان ئەنجام دراوە".\nدکتۆر رێبوار هەر وەها دەڵێت" بارزانی دیارە تۆڕەبوونێکی زۆری بە دەم و چاویەوە دیار بوو، بەڵام لە تۆڕە بوون زیاتر بوو، ئەتوانم بڵێیم شپرزە بوو، نەیتوانی رستەکانی بە رێک و پێکی بڵێت، دیارە گومانی تێدا نییە ئەو نارەزایەتیەی کە ئیمرۆ لە کوردستاندا هەیە کارێکی گەورەی کردوویەتە سەر، بارزانی هەرچییەک ئەڵێ دەیەوێ پێگەی خۆێ و بنەماڵەکەی کە پێگەیەکی نە یاساییە جێگیرتر بکات".\nدکتۆر رێبوار دەشڵێت" هەتا هەتایە ناتوان ئەو ناوچانە وا کۆنترۆڵ بکەن کە ئێستا کردوویانە، گومانی تێدا نییە نارەزایی لە هەولێر و لە ناوچەکانی تری ژێر دەستی پارتی لە سلێمانی زۆر زۆر زیاترە، بەڵام زۆرتر لە ناوەیە، چونکە ئازادیەکی وا لەو ناوچانەدا نییە، بەڵام ئەگەر هەر کەسێک لە مێژووێ ئەو ناوچەیەدا شارزا بێت و کەسێک کەمێک حەکیم بێ و لە سیاسەتداشارەزا بێت ئەزانێ ئەو نارەزایەتیەی کە لە نێوەی زیاتری کوردستاندا چەندین مانگە بەردەوامە ناکرێ لەو ناوچانەدا قەتیس بێت".


فریزیا - ویکیپیدیا، ئینسایکڵۆپیدیای ئازاد\nFîrûzyan - فیروزیان - Firuzian\nپۆتانەکان: 37°48′30.5″N 44°35′44.5″E / 37.808472°N 44.595694°E / 37.808472; 44.595694پۆتانەکان: 37°48′30.5″N 44°35′44.5″E / 37.808472°N 44.595694°E / 37.808472; 44.595694\n١٬٨٧٩ مەتر (٦٬١٦٥ پێ)\nفریزیا گوندێکە، کەوتووەتە گوندەواری برادۆست، ناوچەی سۆما و برادۆست، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nفریزیا ھاوسنوورە لەگەڵ ئەم گوندانە:\nلە باکوورەوە لەگەڵ گوندی سیناوا.\nلە باشوورەوە لەگەڵ گوندی بەردێزی.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٤٥٢) کەس و (٧٧) خێزان بووە.\nوەرگیراو لە «https://ckb.wikipedia.org/w/index.php?title=فریزیا&oldid=901358»\nئەم پەڕەیە دواجار لە ٢٠:١٨ی ٤ی شوباتی ٢٠٢٢ نوێ کراوەتەوە.


سه‌رۆكی زانكۆی سلێمانی: سه‌ركه‌وتوو بووین له په‌یڕه‌وكردنی خوێندنی ئه‌لكترۆنی – سنور میدیا\nسه‌رۆكی زانكۆی سلێمانی: سه‌ركه‌وتوو بووین له په‌یڕه‌وكردنی خوێندنی ئه‌لكترۆنی\nژمارەی بینین: 2,038\nسنومیدیا – كاروخ عومەر\nله چاوپێككه‌وتنێكی تایبه‌تی سنورمیدیا، پرۆفیسۆری یاریده‌ده‌ر د.ڕه‌زا حسێن سه‌رۆكی زانكۆی سلێمانی ڕایده‌گه‌یه‌نێت، هه‌رچه‌نده ئه‌زمونێكی تازه بووه، به‌ڵام سه‌ركه‌وتوو بوون له په‌یڕه‌وكردنی سیستمی ئه‌لیكترۆنی و ئاوێته و ده‌شڵێت له هه‌وڵی ئه‌وه‌داین ئاستی زانستی زانكۆی سلێمانی له‌جیهاندا به‌ره‌وپێش ببه‌ین.\nسنورمیدیا: به‌هۆی ڤایرۆسی كۆرناوه خوێندن له زانكۆ و په‌یمانگاكان ڕاگیرا و بوو به ئه‌لكترۆنی، تاچه‌ند سه‌ركه‌وتوو بوون له‌م ئه‌زموونه نوێیه؟\nد.ڕه‌زا حه‌سه‌ن: خۆشبه‌ختانه زانكۆی سلێمانی خاوه‌نی ژماره‌یه‌ك مامۆستاو كادره كه له ده‌ره‌وه‌ی وڵات خوێندنیان ته‌واو كردووه و ئه‌و ئه‌زموونه‌یان هه‌بوو، پێشتریش ئێمه له چه‌ند كۆلێژێك خوێندنمان به‌شێوه‌ی ئۆنلاین و ئه‌پڵیكه‌یشن تاقی كردبووه‌وه، بۆیه ئێمه له سه‌ره‌تای مانگی 11ی ساڵی پار توانیمان ئه‌پڵیكه‌یشن و به‌رنامه‌كانی وانه وتنه‌وه به‌شێوه‌ی ئۆنلاین ئاماده‌كه‌ین بۆ مامۆستایان و خوێندكاران.\nبه‌خۆشحاڵییه‌وه له سه‌رتای ساڵی خوێندنی 2020-2021، له ئه‌نجومه‌نی وه‌زاره‌تی خوێندنی باڵا سیستمێكی نوێ كه له‌وڵاتانی جیهان له بارودۆخی نه‌خوازراو پشتی پێده‌به‌سرێت و پێی ده‌ڵێن سیستمی ئاوێته یان میكس، په‌یڕه‌و بكرێت.\nسیستمی ئاوێته به شێوه‌یه‌كه كه ئه‌و وانانه‌ی پراكتیكین له‌ناو كه‌مپ ده‌وترێته‌وه و ئه‌و وانانه‌شی پراكتیكی نین به‌شێوه‌ی ئۆنلاین، بۆیه ئێمه پێشبینیمانكرد كه ئه‌م سیستمه بۆ قه‌یرانی كۆرنا گونجاوبێت، هه‌ربۆیه له ڕۆژی 4-10-2020، ده‌ستمان به په‌یڕه‌وكردنی ئه‌و سیستمه‌كرد.\nهه‌رچه‌نده سیسته‌مه‌كه نوێبوو بۆ ئێمه، به‌ڵام خۆشبه‌ختانه سه‌ركه‌وتووبووین تێیدا.\nسنورمیدیا: دوای تاقیكردنه‌وه‌ی كۆرسی یه‌كه‌م كه ئێستا خوێندكاران سه‌رقاڵین، خوێندن به‌شێوه‌ی ئاوێته به‌رده‌وام ده‌بێت یان له‌ناو كه‌مپ؟\nد.ڕه‌زا حه‌سه‌ن: ئێمه ڕۆژمێری ساڵانه‌ی زانكۆمان هه‌یه و به خوێندكارانمان ڕاگه‌یاندووه، ئێستا خوێندكاران تاقیكردنه‌وه ئه‌نجام ده‌ده‌ن، دوای تاقیكردنه‌وه خوێندن به‌شێوه ئۆنلاین به‌رده‌وام ده‌بێت، به‌پێی بڕیاری ئه‌نجومه‌نی زانكۆ له ڕۆژی 22-5، ده‌ست ده‌كرێت به تاقیكردنه‌وه‌ی كۆرسی دووه‌م و كۆتایی له‌ناو كه‌مپ.\nسنورمیدیا: خوێندكاران باسی ئه‌وه ده‌كه‌ن ئه‌مساڵ وه‌ك ساڵی پار تاقیكردنه‌وه‌ی كۆتایی ئه‌نجام نادرێت له‌ناو كه‌مپ و ته‌نها ڕاپۆرت پێشكه‌ش ده‌كه‌ن به‌شێوه‌ی ئه‌لكترۆنی، ئه‌م ده‌نگۆیانه ڕاستن؟\nد.ڕه‌زا حه‌سه‌ن: به‌هیچ شێوه‌یه‌ك وانابێت، تاقیكردنه‌وه ئه‌نجام ده‌درێت، وه‌زاره‌تی خوێندنی باڵاش بڕیاری ئه‌وه‌ی ده‌ركردووه كه پابه‌ندی ڕێنماییه‌كانبین و له‌ناو كه‌مپ تاقیكردنه‌وه‌كان ئه‌نجام بدرێت، ئه‌مه بڕیاری كۆتاییه و به‌هیچ شێوه‌یه‌ك به ئۆنلاین یان ئه‌لیكترۆنی تاقیكردنه‌وه ئه‌نجام نادرێت.\nپار هه‌ندێك له خوێندكاران و مامۆستا ناڕازیبوون له‌وه‌ی تاقیكردنه‌وه به شێوه‌ی ئۆنلاین بكرێت، به‌ڵام بڕیاره‌كه ناچاری بوو و له بارودۆخێكی سه‌ختدا ئه‌و بڕیاره ده‌ركرا، بۆ ئه‌مساڵی خوێندن هه‌موو هۆڵه‌كانی خوێندن به‌شێوه‌یه‌كه پشتیوان به‌خوا له ڕووی ته‌ندروستییه‌وه خوێندكاران و مامۆستایان سه‌لامه‌ت ده‌بن.\nسنورمیدیا: كۆرۆنا له ڕووی زانستییه‌وه زیانی هه‌بووه بۆ زانكۆی سلێمانی؟\nد.ڕه‌زا حه‌سه‌ن: له جیهاندا كۆرنا كاریگه‌ری هه‌بووه له‌سه‌ر هه‌موو كایه‌كان، یه‌كێك له‌و بوارانه‌ی كه زیانی پێگه‌یشتووه خوێندنه، ڕه‌نگه له‌ڕووی كوالیتییه‌وه نه‌مانتوانیبێت وه‌كا كاتێك نه‌خۆشی كۆرۆنا نه‌بووه كاره‌كانمان جێبه‌جێ بكه‌ین و پڕۆسه‌ی خوێندن به باشی ببه‌ین به‌ڕێوه و ئه‌و سیستمه نوێیه‌ی بۆڵۆنیا كه هێنابوومان و جیهانییه وه‌ك خۆی له %100 جێبه‌جێ بكه‌ین، چونكه ئه‌و سیستمه پێویستی به‌وه ده‌بێت خوێندكار بارێكی ده‌روونی باشی هه‌بێت و وانه‌كانی هه‌مووی له‌ناو هۆڵه‌كانی خوێندنبێت.\nسنورمیدیا: خوێندكاران ده‌ڵێن له‌م دووساڵه وه‌ك پێویست نه‌مانتوانیوه زانست و زانیارییان ده‌سكه‌وێت، بۆ ساڵانی ئاینده پێشبینی ئه‌وه‌ده‌كه‌ن به‌هه‌مان شێوه‌ی ئێسته نه‌بێت؟\nد.ڕه‌زا حه‌سه‌ن: خۆی خراپ هه‌یه خراپتر هه‌یه خراترین هه‌یه، ئێمه ئه‌مساڵی خوێندنمان باشتربوو له‌ساڵی پار، ساڵی داهاتوومان له‌ڕووی كوالیتییه‌وه باشتر ده‌بێت له‌مساڵ، چونكه ئێمه ئه‌زموونمان په‌یاكردووه، هه‌روه‌ها خه‌ڵك به گشتی زانیاری په‌یداكردووه له‌سه‌ر كۆرۆناو خۆپارێزیكردن و ڤاكسینی كۆرۆناش هاتووه، بۆیه به‌دڵنیاییه‌وه ساڵی ئاینده باشتر ده‌بێت.\nسنورمیدیا: زانكۆی سلێمانی هیچ توێژینه‌وه‌یه‌كی كردووه له‌باره‌ی كۆرۆنا؟\nبه‌ڵێ نزیكه‌ی شه‌ش توێژینه‌وه كراوه، كه ده‌ڵێین توێژینه‌وه مه‌به‌ست ئه‌وه‌یه توێژینه‌وه له‌باره‌ی به‌شێكی نه‌خۆشییه‌كه كرابێت، نه‌وه‌ك له‌سه‌ر دۆزینه‌وه‌ی چاره‌سه‌ر و نه‌هێشتنی كۆرنا.\nسنورمیدیا: ده‌مه‌وێت ئه‌و پرسیاره بكه‌م له ماوه‌ی ڕابردوو پشكنینی ڤایرۆسی كۆرۆناتان بۆ خوێندكاران و كارمه‌ند و مامۆستایانی زانكۆی سلێمانی ئه‌نجامدا، ئه‌نجامی پشكنیینه‌كان چۆن بوو؟\nد.ڕه‌زا حه‌سه‌ن: ئه‌نجامه‌كه دڵخۆشكه‌ربوو، ئێمه ڕۆژانه 200 بۆ 300 پشكنینمان ده‌كرد، له‌و ژماره‌یه ڕه‌نگه كه‌سێك هه‌ڵگری ڤایرۆسه‌كه بووبێت، دوای ئه‌نجامه‌كه هه‌ڵگره‌كه‌مان ڕێنمایی ده‌كرد كه بۆ ماوه‌ی 14 ڕۆژ له‌ماڵه‌وه‌بێت.\nئه‌و پشكنینانه ئه‌نجامێكی باشبوو بۆ ئه‌وه‌ی بزانین ڕێژه‌ی توشبوون به كۆرۆنا له زانكۆی سلێمانی چه‌نده و جێگه‌ی خۆشحاڵی بوو كه ئاسته‌كه‌ی نزم بوو.\nسنورمیدیا: وه‌ك له قسه‌كانی به‌ڕێزتان دیاره زانكۆی سلێمانی ئه‌زموونی په‌یداكردووه له‌باره‌ی خوێندنی ئه‌لكترۆنی، هیچ پلانێكتان هه‌یه بۆ ئه‌وه‌ی هه‌ندێك به‌ش و كۆلێژ ته‌نها به ئۆنلاین بێت؟\nد.ڕه‌زا حه‌سه‌ن: وه‌ك پێشتر وتم ئێمه هه‌ندێك به‌شمان هه‌بوو پێش كۆرۆناش به ئۆنلاین وانه‌یان ده‌خوێند، له‌ئێستاشدا هه‌ندێك به‌ش و كۆلێژمان هه‌یه ده‌ڵێن پێویستمان به‌وه نییه خوێندن له‌ناو كه‌مپه‌كان ده‌سپێكه‌ین، وه له خوێندنی ماسته‌ر و دكتۆراش زۆربه‌ی خوێندنه‌كان به‌شێوه‌ی ئه‌لكترۆنیی بووه.\nهه‌رچه‌نده كۆرۆنا زیانی له جیهان داوه، به‌ڵام ئه‌زموونێكی گه‌وره‌ی فێری ئێمه‌و زانكۆكانی جیهان كه به‌كاتێكی دیاریكراو سیستمی ئه‌لكترۆنی جێبه‌جێ بكه‌ین، چونكه خوێندنی ئه‌لكترۆنی قورسه ڕه‌نگه زانكۆ پێشكه‌وتووه‌كان به نزیكه‌ی 10ساڵ گه‌یشتبێتنه ئه‌و ئاسته‌ی خوێندنی ئه‌لكترۆنی جێبه‌جێ بكه‌ن، به‌ڵام ئێمه توانیمان به‌ساڵێك په‌یڕه‌وی بكه‌ین.\nسنورمیدیا: چیتان كردووه بۆ به‌ره‌وپێشچوونی پله‌ی زانستی زانكۆی سلێمانی له جیهان؟\nد.ڕه‌زا حه‌سه‌ن: زانكۆ به قه‌یرانێكی زۆر گه‌وره‌دا تێده‌په‌ڕی، ته‌نانه‌ت ملیارێك دینار نه‌سرییه‌ی زانكۆی سلێمانی بوو بۆ مانگێك، كه‌من بوومه سه‌رۆكی زانكۆ بوو به 60 ملیۆن دینار بۆ دوو مانگ، بۆیه هه‌وڵی ئه‌وه‌ماندا قه‌یرانی دارایی كاریگه‌ری له‌سه‌ر كوالیتی خوێندن نه‌بێت.\nله ئه‌نجومه‌نی زانكۆ هه‌وڵی ئه‌وه‌ماندا هانی توێژه‌ره‌كانمان بده‌ین، توێژینه‌وه‌ی ئاست به‌رز بڵاوبكه‌نه‌وه، هه‌ربۆیه ئه‌نجومه‌نی زانكۆ بڕیاریدا هه‌رتوێژه‌رێكی زانكۆی سلێمانی توێژینه‌وه‌كه‌ی له گۆڤاره نێوده‌وڵه‌تییه ئاست به‌رزه‌كان بڵاوبكاته‌وه بڕی ملێۆنێ دیناری وه‌ك دیاری بده‌ین پێی، بۆیه زۆربه‌ی مامۆستایانی به‌ڕێز له ئه‌نجامی هه‌وڵ و تێكۆشانه زانستییه‌كانیان بڕێك پاره‌یان وه‌رگرت.\nله‌بواری خوێندنی به‌كالیۆریۆس هه‌وڵماندا ژینگه‌یه‌كی له‌بار بۆ خوێندكاران دابین بكه‌ین، توانیمان خزمه‌تگوزارییه‌كان له‌ڕووی ساردی و گه‌رمی و ژینگه‌ی له‌باردابین بكه‌ین.\nواته ئه‌و داهاته‌ی زانكۆی سلێمانی هه‌یه‌تی خستمانه خزمه‌تی مامۆستایان و خوێندكاران بۆ ئه‌وه‌ی ئاستی زانستی زانكۆكه‌مان دانه‌به‌زێت.\nئێمه ئاستێكی باشی توێژینه‌وه‌مان هه‌بووه و ڕێژه‌كه‌ی زۆر دڵخۆشكه‌ره، ساڵانه 600 بۆ 700 توێژینه‌وه‌ی پله‌یه‌ك بڵاوبكرێته‌وه، كه هه‌ر توێژینه‌وه‌یه‌ك نزیكه‌ی شه‌ش مانگی پێده‌چێت، ئه‌مه‌بوو وایكر زانكۆی سلێمانی له پله‌ی یه‌كه‌م بێت له‌سه‌ر ئاستی زانكۆكانی كوردستان.\nله ساڵی 2015 بۆ 2016، له‌سه‌ر ئاستی جیهان 14هه‌زار زانكۆ له‌پێش زانكۆی سلێمانییه‌وه بووه، له‌ساڵی 2018 بۆ 2019، شه‌ش هه‌زار زانكۆ له‌پێشمانه‌وه بووه، ئه‌مه‌ش سه‌رباری ئه‌و قه‌یرانه ئابوورییه‌ی كه دروست بووه، له‌ساڵی 2020 له‌سه‌ر ئاستی جیهان سێ هه‌زار و 400 زانكۆی جیهان له‌پێشیه‌وه‌یه‌تی، كه ئه‌مه یه‌كه‌م جاره زانكۆیه‌كی كوردستان بگاته ئه‌و پله‌یه.\nسنورمیدیا: بۆ ئه‌مساڵ چۆن ده‌بێت؟ پێتانوایه پێش چه‌ند زانكۆیه‌كی دیكه‌ی جیهان بكه‌ون؟\nبه‌دڵنیاییه‌وه ئێمه له هه‌وڵی ئه‌وه‌داین به‌ره‌وپێشتر بچین، پشتیوان به‌خوا ئێمه پلانی ئه‌وه‌مان هه‌یه له ساڵانی ئاینده بگه‌ینه ئاستێك كه 500 زانكۆ كه‌مترمان له‌پێشه‌وه‌بێت له‌سه‌ر ئاستی جیهان.\nسنورمیدیا: خوێندكاران گله‌ی ئه‌وه‌یان هه‌یه به‌شه‌كانیان وه‌ك ساڵانی پێشتر پاكژ نین، هۆكاره‌كه‌ی بۆچی ده‌گه‌ڕێننه‌وه؟\nله‌ساڵی 2016وه گرێبه‌ستی كۆمپانیای پاككردنه‌وه بۆ هه‌موو دام و ده‌زگاكانی حكومه‌تی هه‌رێمی كوردستان وه‌ستێنراوه،واته ئێمه ناتوانین گرێبه‌ست له‌گه‌ڵ هیچ كۆمپانیایه‌ك بكه‌ین بۆ ئه‌وه‌ی كه‌مپه‌كه‌مان بۆ پاك بكاته‌وه.\nڕه‌نگه ئێمه به هه‌موو زانكۆی سلێمانی 100 كارمه‌ندی پاكه‌ره‌وه‌مان هه‌بێت، كه‌پێویستمان به نزیكه‌ی یه‌ك هه‌زار و 500 كارمه‌ندی پاككه‌ره‌وه‌یه، كارمه‌ندی پاككه‌ره‌وه دانامه‌زرێت، له‌گه‌ڵ ئه‌وه‌ش ساڵانه له‌و كارمه‌ندانه خانه‌نشین ده‌بن.\nئێمه نوسراومان كردووه بۆ وه‌زاره‌تی دارایی كه پاره‌مان بۆ ته‌رخان بكات بۆ پاككردنه‌وه‌ی به‌شه ناوخۆییه‌كان، به‌ڵام تا ئێسته وه‌ڵامیان نه‌بووه، هه‌ربۆیه ئێمه ناچاربووین له بوودجه‌ی كۆلێژه‌كان پاره ته‌رخان بكه‌ین بۆ پاككردنه‌وه‌ی به‌شه ناوخۆییه‌كان.


وەزیری پێشمەرگە: لێكگەیشتن و كۆدەنگی – Knwe.org\nسەرەکی » مانشێت » وەزیری پێشمەرگە: لێكگەیشتن و كۆدەنگی\nدوێنێ، شۆڕش ئیسماعیل وەزیری پێشمەرگە، لەگەڵ جەنەڕاڵ گریگۆری كرۆیدەر بەرپرسی نووسینگەی هەماهەنگیی ئاسایشی ئەمریكی لەعیراق‌و ژمارەیەك لەڕاوێژكارانی ئۆفیسی هەماهەنگی ئەمریكا لەهەرێم، كۆبۆوە‌و گفتوگۆیانكرد لەبارەی ئاسایشی ناوچە كوردستانییەكانی دەرەوەی هەرێم.\nوەزیری پێشمەرگە، ستایشی هاوكاری‌و هەماهەنگی هێزەكانی ئەمریكاو راوێژكارانی سەربازی وڵاتەكەی كرد، كە بەردەوام بەشدارییان هەیە لەپرۆسەی رێكخستنەوەی هێزەكانی پێشمەرگەو چاكسازی لەوەزارەتی پێشمەرگەدا. سەبارەت بەپرسی پەیوەندییەكانی نێوان هەولێرو بەغداش، وەزیری پێشمەرگە رایگەیاند: لەدانوستان‌و دیالۆگی هاوبەش بەردەوامین‌و خوازیاری گەیشتنین بەڕێكەوتنی كۆتایی‌و چارەسەركردنی كێشەكان.\nپێشوازی لە وەفدێكی مەكتەبی سیاسی پارتی\nئێوارەی رۆژی 23/9ش، شۆڕش ئیسماعیل وەزیری پێشمەرگە، پێشوازیكرد لە فازڵ میرانی سكرتێری مەكتەبی سیاسی‌و مەحمود محەمەد ئەندامی مەكتەبی سیاسی پارتی‌و جەختیان لەجێبەجێكردنی ئەو پرسانە كردەوە كەبەرژەوەندیی گشتیی خەڵكی كوردستان دەپارێزێت.\nلەدیدارەكەدا، وەزیری پێشمەرگە، رایگەیاند: دۆخی ئێستا، پێویستی بەلێكگەیشتن‌و كۆدەنگی هەمووان هەیە‌و بەیەكهەڵوێستی دەتوانین بەرەنگاری ئاڵنگارییە چاوەڕوانكراوەكان ببینەوە.\nلەكۆتایی دیدارەكەشدا، یەكڕیزیی‌و یەكوتاریی لایەنە سیاسییەكان بەپێویستزانراو هەردوولا جەختیانكردەوە لەسەرئەوەی سەقامگیریی سیاسی لەهەرێم لەبەرژەوەندیی هەموواندایە.\nدیدار لەگەڵ فەرماندەی هێزەكانی ئەڵمانیا\nهەمان رۆژ، وەزیری پێشمەرگە لەگەڵ وێل برینگ فەرماندەی هێزەكانی ئەڵمانیا لەعیراق‌و موقەدەم نێكۆلاس فەرماندەی هێزەكانیان لەهەرێم‌و راوێژكارانی هەماهەنگی ئەڵمانیا كۆبۆوەو تاوتوێی مانەوەی هێزەكانی ئەڵمانیایان لەعیراق‌و هەرێم، كرد.\nوەزیری پێشمەرگە، ستایشی هەوڵ‌و هاوكارییەكانی هێزەكانی ئەڵمانیای كرد‌و وتیشی: چاوەڕێی بڕیاری درێژكردنەوەی ماوەی مانەوەی هێزەكانی ئەڵمانیاو راوێژكارانیان دەكەین، كە بەلای ئێمەوە جێی بایەخ‌و ستایشە.


لە هەڵمەتێـکی هێزەکانی ئاسایشی سعودیـیە لە نزیک مەککە 4 داعش دەکوژرێن\nکاربەدەسـتان لە عەرەبسـتانی سعودیـیە دەڵێن هێزەکانی ئاسایش ئەمڕۆ پـێـنجشەممە هەڵمەتێـکیان ئەنجامداوە بۆ دەسـتگیرکردنی کەسانی سەر بە داعش و لە ئاکامدا 4 داعش کوژراون.\nدەڵێن هەڵمەتەکە لە ناوچەی دۆڵی نوعمان لە باشوری شاری مەککە ئەنجامدرابوو و داعشەکان خۆیان لە شوێنێـکی حەوانەوە حەشاردابوو و ئامادە نەبوون خۆیان ڕادەستی هێزەکانی ئاسایش بکەن، سەر ئەنجام شەڕە تەقە لە نێوانیان ڕوویداوە و ئەو 4 کەسە کوژراون.\nچەند ڕۆژێـکیش لەمەوبەر هێزەکانی ئاسایشی سعودیـیە لە پارێزێگای بیشەی باشوری ڕۆژئاوای وڵاتەکە هەڵیانکوتایە سەر شوێنێک کە تیایدا 3 کەسی داعشی لێبوو و لە ئەنجامدا دووانیان کوژران و سێـیەمیان بە برینداری دەسـتگیرکرا.\nلەوەتای ساڵی ڕابردووەوە چەندان تەقینەوە و تەقەکردن لە ناوچەی جیاجیاکانی سعودیـیە ڕوویانداوە کە تیایاندا هێزەکانی ئاسایش و شیعە کراونەتە ئامانج. داعش بەرپـرسیارێتی خۆی لە زۆربەی ئەو هێرشانە ڕاگەیاندووە.


ئامادەبووانى ئێستا 51 میوان و هیچ ئەندامێک\nئه‌وروپا ڕووبه‌ڕووی جۆرێكی نوێ له ماده‌ی هۆشبه‌ر ده‌بێته‌وه\nبه پێی ڕاپۆرتێك كه‌له له‌شبۆنه بڵاوكراوه‌ته‌وه ماده هۆشبه‌ره‌كانی وه‌ك كۆكائین و جۆره‌كانیتر به‌شێوه‌یه‌كی به‌رچاو له‌ناو گه‌نجانی ئه‌ورپادا كه‌می كردووه، به‌ڵام جۆرێكی تری ماده‌ی هۆشبه‌ر له ئه‌وروپا په‌ره‌ی سه‌ندوه كه به‌ناوی ماده‌ی ڕێگه‌پێدراوه‌وه‌و تێكه‌ڵ به‌ماده‌ی تر هاورده ده‌كرێن، به‌ڕاده‌یه‌ك له ماوه‌یه‌كی كه‌مدا 600 فرۆشگای تایبه‌ت به‌فرۆشتنی ئه‌م ماده‌یه كراونه‌ته‌وه به‌ناوی ماده خۆشی به‌خشه یاساییه‌كان.\nچوار كیلۆ ماده‌ی هۆشبه‌ر، له‌هه‌ولێر ده‌ستی به‌سه‌رداگیرا\nله‌هه‌ڵمه‌تێكی به‌ڕێوه‌به‌رێتی نه‌هێشتنی ماده هۆشبه‌ره‌كانی سه‌ر به‌ئاژانسی پاراستنی ئاسایشی هه‌رێم، له‌سه‌ره‌تای ئه‌م هه‌فته‌یه‌دا چوار كیلۆ گرام ماده‌ی هۆشبه‌ر له‌شاری هه‌ولێر ده‌ستی به‌سه‌ردا گیراوه‌و كه‌سێكی په‌یوه‌ندیداریش به‌و مادانه ده‌ستگیركراوه.\nسایتی فه‌رمی حكومه‌تی هه‌رێمی كوردستان له‌هه‌واڵێكیدا بڵاویكرده‌وه، ماده هۆشبه‌ره‌كان كه ده‌ستی به‌سه‌ردا گیراوه، له‌جۆره‌كانی (تریاك، مۆرفین، هێرۆین‌و كراك)ن،\nئاژانسى پاراستنى ئاسایشى هه‌رێمى كوردستان ده‌ستى به‌سه‌ر چوار كیلۆ گرام مادده‌ى هۆشبه‌رى جۆراوجۆردا گرت\nله‌درێژه‌ی به‌دواداچوون و چالاکیی تیمه‌کانی به‌رێوه‌به‌رایه‌تی نه‌هێشتنی ماده‌هۆشبه‌ره‌کانی ئاسایش، سه‌ر به‌ئاژانسی پاراستنی ئاسایشی هه‌ریم ، له‌سه‌ره‌تای ئه‌م هه‌فته‌یه له هه‌ولێر،\nله‌کرده‌وه‌یه‌کدا ده‌ست به‌سه‌ر چوار کیلۆ گرام ماده‌ی هۆشبه‌ری جۆراوجۆردا گیرا و تاوانبارێک له‌په‌یوه‌ندی به‌م ماددانه‌وه ده‌ستگیر و راده‌ستی یاسا کرا.\nحه‌بی هۆشبه‌ر ده‌برێته ناو به‌ندیخانه‌یه‌كی سلێمانی\nبه‌ڕێوه‌به‌رایه‌تی چاكسازی كۆمه‌ڵایه‌تی گه‌ورانی سلێمانی ژنێكی تۆمه‌تبار ده‌ستگیر ده‌كات كه ویستوویه‌تی چه‌ند پارچه حه‌ب و كه‌لوپه‌لی قه‌ده‌غه‌كراو ببات بۆ مێرده سزادراوه‌كه‌ی له به‌ندیخانه‌دا.\nشوان عه‌بدوڵڵا تۆفیق به‌ڕێوه‌به‌ری چاكسازی كۆمه‌ڵایه‌تی گه‌ورانی سلێمانی ڕایگه‌یاند؛ دوابه‌دوای كۆكردنه‌وه‌ی زانیاری له‌سه‌ر سزادراوێك كه خه‌ریكی كاری حه‌ب فرۆشتن و بڵاوكردنه‌وه‌ی حه‌ب بووه له‌ناو بنكه‌ی چاكسازی گه‌ورانی سلێمانی و وه‌رگرتنی زانیاری له‌سه‌ر ئه‌و كه‌سانه‌ی دێن بۆ لای و سه‌ردانی ده‌كه‌ن له به‌ندینخانه،\nماده‌هۆشبه‌ره‌كان هه‌موو شته جوانه‌كانی لێ سه‌ندم\nێواره‌یه‌ك له‌به‌ر ده‌ركی سه‌رای شاری سلێمانی ته‌ماشای ئه‌و كتێبانه‌م ده‌كرد كه له‌سه‌ر شۆسته‌كه دانرابوون بۆ فرۆشتن، به‌ڵام له‌و نزیكه گه‌نجێك سه‌رنجی ڕاكێشام كه به‌ده‌سته له‌رزۆكه‌كانی خۆی ده‌خوراند و سه‌ری شۆڕكردبووه‌وه ناو باوه‌شی، هه‌ستم كرد ئه‌و گه‌نجه كێشه‌یه‌كی هه‌یه، تامه‌زرۆبووم بزانم كێشه‌كانی ئه‌و گه‌نجه چییه تا چیرۆكێكی تری نه‌هامه‌تییه‌كانی ژیان بنووسمه‌وه.\nچوار بازرگانی ماده‌ی هۆشبه‌ر ده‌ستگیر ده‌كرێن\nسه‌رچاوه‌یه‌كی پۆلیسی كه‌ركوك رایگه‌یاند چوار بازرگانی ماده‌ی هۆشبه‌ر ده‌ستگیركراون‌و ده‌ستگیراوه به‌سه‌ر (100) سی دی گروپی نه‌خشبه‌ندیدا.عه‌مید سه‌رحه‌د قادر به‌ڕێوبه‌ری پۆلیسی قه‌زاو ناحیه‌كانی كه‌ركوك ئاماژه‌ی به‌وه‌دا رۆژی (15/9/2011) له‌كاتی گه‌ڕان پشكنیندا، له‌گه‌ڕه‌كی (دۆمیز)ی باشوری شاری كه‌ركوك، هێزێكی هاوبه‌شی پۆلیسی قه‌زاو ناحیه‌كانی‌و نه‌هیشتنی تاوان‌و ماده هۆشبه‌ره‌كان،\nچاندنی ماده‌ی هۆشبه‌ر له ئه‌فغانستان40 هێنده بووه\nسه‌رۆکی ده‌زگه‌ی فیدراڵی کۆنترۆڵی مادده هۆشبه‌ره‌کانی ڕووسیا وتی، وێڕای ئاماده‌بوونی ناتۆ له ئه‌فغانستان بۆ به‌ره‌نگاربوونه‌وه‌ی تێرۆریزم و ماده هۆشبه‌ره‌کان، چاندنی ماده هۆشبه‌ره‌کان له 7 ساڵی ڕابردوودا 40 هێنده زیاتر بووه.\nبه پێی ڕاپۆرتی ئیرنا؛ "ڤیکتۆر ئیڤانۆف" سه‌رۆکی کۆمیته‌ی ده‌وڵه‌تیی دژی ماده هۆشبه‌ره‌کانی\nبه‌رازیل: (21) قاچاخچیی ماده هۆشبه‌ره‌كان كوژران\nله ئه‌نجامی شه‌ڕ و پێكدادان له‌نێوان هێزه‌كانی پۆلیس و قاچاخچییه چه‌كداره‌كاندا، (21) كه‌س كوژران.\nئاژانسی هه‌واڵی فه‌ره‌نسا بڵاویكرده‌وه، كه له چوارچێوه‌ی ئۆپه‌راسیۆنێكدا كه هێزه‌كانی پۆلیسی پایته‌ختی به‌رازیل بۆ پاككردنه‌وه‌ی شاره‌كه‌یان له قاچاخچییانی ماده‌ی هۆشبه‌ر ئه‌نجامیان دا، شه‌ڕو پێكدادان ر‌وویدا‌و له ئه‌نجامدا (21) قاچاخچیی ماده هۆشبه‌ره‌كان كوژران.\nله‌كه‌ركوك 60 كه‌س به‌هۆی به‌كارهێنانی ماده‌ی هۆشبه‌ره‌وه ده‌ستگیرده‌كرێن\nله سه‌ره‌تای ساڵی 2010 وه، تا ئێستا 60 كه‌س به‌تۆمه‌تی به‌كارهێنانی ماده‌ی هۆشبه‌ر ده‌ستگیر ده‌كرێن، سه‌رچاوه‌یه‌كیش له به‌شی ماده هۆشبه‌ره‌كان له‌ناو به‌ڕێوه‌به‌رایه‌تی پۆلیسی كه‌ركوك رایده‌گه‌یه‌نێت زۆربه‌ی ئه‌و كه‌سانه‌ی ده‌ستگیركراون له نه‌ته‌وه‌ی عه‌ره‌بن.\nسه‌رچاوه‌یه‌ك له به‌شی مادده هۆشبه‌ره‌كان له‌ناو به‌ڕێوه‌به‌رایه‌تی پۆلیسی كه‌ركوك به هه‌واڵی راگه‌یاند: "له‌سه‌ره‌تای ساڵی 2010 وه، تا ئێستا (60) كه‌س به‌تۆمه‌تی به‌كارهێنانی ماده‌ی هۆشبه‌ر له‌شاری كه‌ركوكدا ده‌ستگیركراون كه زۆربه‌یان بازرگانن و (3) كه‌سیشیان ژنن،\nوه‌زیری ته‌ندروستی عیراق: بڵاوبوونه‌وه‌ی ماده‌ی هۆشبه‌ر له‌ناوچه سنوریه‌كان زیادی كردووه\nوه‌زیرێكی عیراق ئاشكرایكرد، عیراق بووه‌ته رێگه‌یه‌ك بۆ گواستنه‌وه‌ی ماده هۆشبه‌ره‌كان له‌نێوان وڵاته به‌رهه‌مهێنه‌ره‌كان و وڵاته به‌كاربه‌ره‌كاندا، مه‌ترسی خۆشی نیشاندا له‌ئه‌گه‌ری زیادبوونی ژماره‌ی ئالوده‌بووان به‌و مادانه.\nساڵح مه‌هدی حه‌سناوی وه‌زیری ته‌ندروستی عیراق رایگه‌یاند: عیراق ئیستا بووه‌ته رێگه‌یه‌ك له‌نێوان وڵاته به‌رهه‌مێنه‌ره‌كانی ماده هۆشبه‌ره‌كانی\nله‌ئێرانه‌وه ماده‌ی هۆشبه‌ر ده‌نێرێته خانه‌قین\nیه‌كێتی زانایانی ئایینی هه‌ڵمه‌تێك بۆ نه‌هێشتنی ماده هۆشبه‌ره‌كان ئه‌نجام ده‌دات\n25 شێوه‌كاری سلێمانی به هونه‌ره‌كه‌یان به‌ره‌نگاری ماده‌ی هۆشبه‌ر ده‌بنه‌وه\nكوردستان، هه‌رێمێكی جگه‌ره‌كێش\nله‌كه‌ركوك ده‌ست به‌سه‌ر بڕێك مادده‌ی هۆشبه‌ردا ده‌گیرێت\nیاریده ده‌رێکی پزیشکی به تومه‌تی فرۆشتنی ده‌رمانی بێهۆشکه‌ر ده‌ستگیر کرا\nکوردستانی - هه‌ولێر .. حه‌ب فرۆشێك ده‌ستگیر كرا\nله هه‌رێم ئالووده‌بووه‌كان به مادده هۆشبه‌ره‌كان له‌زیادبووندان\nباندێکی مامه‌ڵه‌کردن به ده‌رمانی بێهۆشکه‌ر ده‌ستگیر کرا\nجگه‌ره ڕۆژانه زیاتر له 14 هه‌زار كه‌س له جیهاندا ده‌كوژێت\nئاسایشى هه‌ولێر باندێكى بازرگانیكردنی به مادده هۆشبه‌ره‌كان ده‌ستگیر كرد\nفرۆشیارێکی ده‌رمانی بێهۆشکه‌ر ده‌ستگیر کرا\nسلێمانی.. سووتاندنی ماددەی هۆشبەر\nتووشبووانى شێرپه‌نجه‌ى سییه‌كان گه‌ر واز له جگه‌ره بهێنن ته‌مه‌نیان درێژتر ده‌بیت


ژنان داوای لابردنی گەمارۆی سەر کامپی مەخمور دەکەن | ROJnews\nژنان داوای لابردنی گەمارۆی سەر کامپی مەخمور دەکەن\nیەكشەممە, 27 أكت 2019 - 13:09\nگەمارۆی سەر کامپی پەنابەرانی مەخمور ماوەی زیاتر لە ١٠٠ ڕۆژە بەردەوامە، بۆ هەڵگرتنی ئەو گەمارۆیە، تۆڕی هاوبەشی ڕێکخراوەکانی ژنان یاداشتێکیان پێشکەش بە نووسینگەی پەرلەمانی هەرێمی کوردستان کرد.\nئەمڕۆ، تۆڕی هاوبەشی ڕێکخراوەکانی ژنان یاداشتێکیان سەبارەت بە گەمارۆی سەر کامپی پەنابەرانی مەخمور، پێشکەش بە نووسینگەی پەرلەمانی هەرێمی کوردستان لە شاری سلێمانی کرد.\nتۆڕی هاوبەشی ڕێکخراوەکان، کە پێکهاتووە لە ١٥ ڕێکخراو، لە بەرواری ١٢ی تشرینی یەکەمی ٢٠١٩ سەردانی کامپی پەنابەرانی شەهید ڕۆستەم جودی-یان کردووە لە مەخمور و یاداشتێکیان لە سەر بارودۆخی ژیانی و تەندروستی دانیشتوانی کامپی پەنابەرانی مەخمور ئامادەکردووە و ئەمڕۆ پێشکەش بە نووسینگەی پەرلەمانی هەرێمی کوردستان کرد.\nکەوسەر محەمەد، ئەندامی تۆڕی هاوبەشی ڕێکخراوەکان لە کۆنگریەکی ڕۆژنامەنووسییدا یاداشتەکەی خوێندەوە، کە تیایدا ئاماژە بە بارودۆخی پەنابەرانی کامپی شەهید ڕۆستەم جودی کرابوو، وتی: سەرباری ئەوەی کە نیوەی دانیشتوانی کامپەکە منداڵن و پێویستیان بە چاودێریی و خزمەتی زیاترە، بەڵام بارودۆخیان زۆر نالەبارە و ڕێگایان پێنادرێت بۆ دابینکردنی پێداویستی ژیانی و تەندروستییان سەردانی شاری هەولێر و شوێنەکانی دیکە بکەن، ئەمەش ژیانێکی دژواریان بۆ دروست کردووە.\nلە بەردەوامیی یاداشتەکەدا هاتبوو: لەناو کامپەکەدا زیاتر لە دوو هەزار کرێکار و ١٠٠ خوێندکاری زانکۆ هەیە، کە ناتوانن هاتووچۆ بکەن، دانیشتوانی کامپەکە ڕاینگەیاندووە کە ناکرێت ببنە قوربانی ململانێ سیاسییەکان و تەنانەت نەتەوە یەکگرتووەکانیش لە ئاستیاندا بێ هەلوێستن.\nلە کۆتایی یاداشتەکە داوایان کرد لە حکومەت و پەرلەمانی هەرێمی کوردستان و سەرجەم ئەندامانی کرد، کە هەموو لایەک بۆ لابردنی ئەم گەمارۆیە و باشکردنی بارودۆخی دانیشتوانی کامپەکە هەڵوێستیان هەبێت.\nلە وەڵامدا، بەدریە ئیسماعیل، ئەندامی پەرلەمانی هەرێمی کوردستان و بڕیاردەری لیژنەی مافی مرۆڤ، ڕایگەیاند: ئەم یاداشتە دەگەیەنینە شوێنی مەبەست بۆ چارەسەرکردنی بارودۆخی ئاوارەکانی کامپی مەخمور.\nجێگای ئاماژەیە، بەردەوامیدان بە گەمارۆی سەر کامپی مەخمور، کە زیاتر لە ١٠٠ ڕۆژە بەردەوامە بووەتە هۆی گیان لەدەستدانی ٦ کۆرپە و بێکاربوونی ٢ هەزار کەس، ئەمە جگە لە کێشەی تەندروستیی و ئابووریی بۆ دانیشتوانی کامپەکە دروست کردووە.\nژنانی زیندانی سیاسیی بانگەوازیی بۆ بایکۆتی هەڵبژاردن دەکەن\nژمارەیەک لە ژنانی سیاسیی ناو زیندانەکانی ئێران، لە نامەیەکدا داوای بایکۆتی هەڵبژاردنی پەرلەمانیان کرد و ڕایانگەیاند، کە دەسەڵات هەوڵدەدات بە هەڵبژاردن، خۆی بە دیموکراتی پیشانبدات.\n17 فبر - 13:43\n13 فبر - 15:52\nیەک ملیارد ژن دژی توندوتیژیی چالاکیی دەکەن\nکەمپەینی "ملیاردێک هەستنە سەرپێ" داوای لە هەموو ژنان کردووە، لە سەرتاسەری جیهان یەک ملیار ژن دژی توندوتیژیی هەستنە سەرپێ.\n13 فبر - 11:49\nپەخشان زەنگەنە دەستیلەکارکێشایەوە\nپەخشان زەنگەنە، سکرتێری ئه‌نجومه‌نی باڵای كاروباری خانمانی حکومەتی هەرێم دەستیلەکارکێشایەوە و لە جێگاکەی د خانزاد ئەحمەد دەستبەکاربوو.\n12 فبر - 14:32


رۆشنبیریی دیاردەیەکی مێژووییە!\nلەگەڵ گەڕانەوەی (پێرەمێرد) لە ئەستەنبوڵەوە، بنەمای ڕەوتێکی ڕۆشەنگەری لە شەقامی کوردیدا چێ دەبێت. هاندانی گەل بۆ دەرچوون لە خورافە و نەزانپەرستی بەشێک بووە لە پڕۆژەی کاری ڕۆشنبیرانی ئەو سەردەمە کە تەنانەت لە شیعری شاعیراندا ڕەنگی داوەتەوە و ڕەمزی ڕزگاری و بەختەوەری خەڵکیان لە پەنابردن بۆ عیلم و …\nسازدانی دیمانە: شۆرش غەفووری\nـ رۆشنبیریی چییە؟ رۆشنبیری كوردیی تاچەند توانیویەتی لەو کاراکتێرانە بەهرەمەند بێت کە رۆشنبیرێک خاوەنیەتی و، بەگشتی رۆشنبیری کوردیی ده‌كه‌وێته نێو كام خانه‌ی کۆمەڵایەتییەوە؟\nرۆشنبیریی دیاردەیەکی مێژووییە. ئەو چەمک و دیاردانەی کە مێژوو بەرهەمی هێناون بە پێی زەمەن و بەپێی کۆنتێکستە مێژوویەکانیش گۆڕانیان بەسەردا دێت، ئەمە لەخۆیدا قاعیدەیەکی گشتییە. کەواتە بۆ تێگێشتن لە چەمکی رۆشنبیریی ناچارین ئەگەر زۆر بەکورتیش بێت دیاردەی رۆشنبیری لە گۆشەنیگای خوێندنەوەیەکی مێژووییەوە شرۆڤە بەکەین. لێرەوە من هەوڵدەدەم دیاردەی رۆشنبیریی بەسەر سێ بەستێنی مێژوویی/مەعریفی دا پۆلین بکەم (با ئەم پۆلینکردنە وەک مۆدێلێک بۆ تێگێشتن لە چۆنایەتی سەرهەڵدانی دیاردەی رۆشنبیریی رەچاو بکەین، نەک وەک مۆدیلێکی تایپۆلۆژیک چوونکە دڵنیام روانگە و مۆدیلی جیاواز لەئارادایە). ئەم سێ بەستێنی مەعریفی/ مێژووییە دەشێ بەم چەشنە پۆلین بکەین:\n١/ رۆشنبیریی رۆشنگەرانە\nمێژووی دەکارکردن یاخۆ پێناسەکردنی رۆشنبیریی (Intellectualism)، بە بۆچوونێک، دەگەرێتەوە بۆ سەدەکانی ناوەراست. وتەزای رۆشنبیریی لەم سەردەمەدا وەک “کاراکتێر” لەپێوەندی بە وشیاری یاخۆ ئاستی ژێریی (Intelligence) کەسانی نێو کۆمەڵگەدا پێناسەکراوە. پرسی رۆشنبیریش وەک زۆربەی دیاردە کۆمەڵایەتی/ مێژووییەکان لەخانەی هاودژی یاخۆ ململانێکردن لەگەڵ بنەما نۆرمییەکانی سەردەمی خۆیدا دێتە بەر باس و، ئەم هاودژییە لەخۆیدا پێویستی بە مێکانیزم و، لانیکەم چێکردنی دیسکۆرسێک هەیە بۆ سەرخستنی بنەما ئەخلاقی و نۆرمییەکانی خۆی. بەم پێیە دیسکۆرسی “وشیاری” وەک هەڵوێستەیەک لە ئاست “خورافە” دا دێتە ئاراوە کە گشت بنەماکانی دەسەڵاتی کەلیسە یان بە واتایەکی دیکە عەقڵییەتی “ئائین تەوەریی” دەخاتە خانەی گوومانەوە. لە ئۆرووپای سەدەکانی ناوەراستدا بەرەبەرە توێژێکی نوێ ئامادەبوونی خۆی لە گمە کۆمەڵایەتییەکاندا پیشان دەدات کە بە ناسنامەیەکی نوێی چینایەتییەوە و، لە رێگای خوێندنی باڵا لە ناوەندە ئاکادیمییەکان، شوێنگەی خۆی لەدەرەوەی خانەی چینایەتی ئەو سەردەمەدا (فێئۆدالیزم) دیاری دەکات. لەم میانەیەدا زانست و بنەما فکرییەکانی سەردەم وەک میکانیزمێک لە چۆنایەتی چێکردنی دیسکۆرسی وشیاریدا دەورێکی باڵای هەبووە. هەر لەم سەردەمەدایە کە خۆێندنەوەیەکی نوێ لەمەڕ هوونەرو نیگارکێشان، ئەدەب، موزیک، پەیکەرسازی، شانۆ و هتد دا دێتە ئاراوە کە لەئەنجامدا زەمینەی سەرهەڵدانی رۆمانتیزم و هومانیزم هەموار دەکات و ڕچەی بەرهەمەکانی مرۆڤ لە وەهمێکی ئاسمانییەوە بەرەو واقعێکی زەمینی رادەگوازرێتەوە کە سەرەتای گۆڕانێکی بنچیینەیی لە ئاراستەی بیرکردنەوەی مرۆڤدا پێکهێنا. بەڵام لەم میانەیەدا پرسی پێناسەکردنەوەی “گەل” گرینگترین بەرهەمی ئەم سەردەمەیە کە بەشێوەیەکی رێژەیی زەمینەی دەرچوون لە فیۆدالیزمی مێژوویی بەرەو بورژوازی هەموار دەکات. راڤەی “گەل” لەم سەردەمەدا، نەک هەر وەک رەهەندلێدانێکی مێژوویی بەرەو قۆناغی برۆژوازی گرینگی هەبووە، بەڵکە بەستێنێکی پراکتیکیشی بۆ تەعاموولی رۆشنبیر لەگەڵ کۆمەڵگەدا هەموار کرد.\n٢/ رۆشنبیریی پراگماتیک\nلە سەدەی هەژدەهەمەوە ئێمە لەگەڵ گۆڕانکارییەکی بنچینەیی لە چەمکی رۆشنبیرییدا بەرەوروو دەبینەوە. لەم سەردەمەدایە کە چەمکی “رۆڵی رۆشنبیریی” جێگای “کاراکتێری رۆشنبیریی” دەگرێتەوە. ئەم گۆڕانکارییە لەژێر سریمەی پارادایمە ئایدیالۆژیەکانی مۆدێرنیتەدا بووە کە سەرەتا لە سەدەی هەژدەهەمدا و لە خانەی بزاڤی لیبێرالیستی، سێکولاریستی و هومانیزمیدا خۆی بینیوەتەوە و، دواتر لەسەدەی نۆزدەهەمدا ئەم ئاراستە ئایدیالۆژییە تووشی وەرچەرخانێکی مێژووی دەبێت و خۆی لە فۆرمی بزاڤی سوسیالیستیدا پێناسە دەکاتەوە و سەرئەنجام لە سەدەی بیستەمدا بەرەو بزاڤێکی دژی ئیمپریالیستی هەنگاو دەنێت (واتە رادیکال تر دەبێتەوە). فەلسەفەی هاتنەئارای چەمکی “رۆڵی رۆشنبیریی” پێوەندیی بە خوێندنەوەیەکی نوێ سەبارەت بە چەمکی “دادپەروەری” هەیە. وتەزای دادپەروەری لەم قۆناغە مێژووییەدا لە کۆنتێکستێکی ئادیالۆژیکەوە خوێندنەوەی بۆ دەکرێت و دەچێتە ژێر سریمەی دیسکۆرسی “یەکسانی”. ئەمە لەخۆیدا هەوڵدانێک بوو بۆ لادان لە بنەما فەلسەفییەکانی “مافی سروشتیی” و، نێزیک بوونەوە لە روانگەی فەلسەفی “مافی کۆمەڵایەتی” کە لەخۆیدا وەک پرەنسیبێک لە دیسکۆرسەکانی ئەو سەردەمەدا بەرجەستە بۆتەوە. لەلایەکی دیکەوە شۆرشی پیشەسازی و گەشەی ماشینیزم بەرادەیەک کارتێکەریی لەگۆڕانە کۆمەڵایەتییەکاندا هەبووە کە لەئەنجامدا ئەم باوەڕە بەلای وچەی مۆدیرنیتەدا بەهێز دەکرد کە ئەوانیش دەتوانن بە خێرایی هەموو شتێک بگۆڕن و، دواجار ئەنگیزەی “فیکسیزم” (واتە دانانی شتێک لە جێگای شتێکی دیکە) لەم وچەیەدا بەهێز دەکات. پەرەسەندی ماشینیزم و ستراتیژی کەڵەکەکردنی سەرمایە و لە ئەنجامدا پرسی چەوساندنەوە گۆڕانێکی بنچینەیی لە ستروکتوری کۆمەڵایەتی وڵاتانی خاوەن تەکنۆلۆژیادا پێکهێنابوو کە تا دەهات مەودای چینایەتی بەرینتر دەکردەوە. لە وەها دۆخێکدا ئاراستەی رۆشنگەری پێدەنێتە ئاستێکی دیکە، ئەگەر پرسی رۆشنگەری لە سەدەکانی نێوەراستدا ئاراستەیەکی دەرەکی هەبوو، ئەوا لەم سەردەمەدا ئاراستەیەکی دەروونی دەگرێتەبەر. بە واتایەکی دیکە هەوڵی رۆشنبیری سەدەکانی نێوەراست بە ئۆبژەکردنی دیاردەکان و سڕینەوەی خورافەگەرایی و راڤەکردنی واقعەکانی جیهانی دەوروبەری مرۆڤ بوو، بەڵام لە سەردەمی مۆدێرنەدا هەوڵەکان بۆ بەسەبژەکردنی دیاردە کۆمەڵایەتییەکانە، واتە چێکردنی دەرکێکی واقعگەرایانە لەمەڕ وشیاری چینایەتی، تیۆریزەکردن و شرۆڤەکردنی میکانیزمەکانی تیۆری دەسەڵات، بەرجەستەکردنەوەی کانسێپتی یاسایی مافی یەکسانی ئەندامانی کۆمەڵگە، پرسی چەوساندنەوە و هتد. لەوەها دۆخێکدا ئەرکی رۆشنبیر نەک هەر لە بەئاگاکردنەوەی کۆمەڵدا دەردەکەوێ، بەڵکە لە رێبەریکردنی بزاڤە کۆمەڵایەتییەکانیشدا گرنگی بە ئامادەبوونی رۆشنبیران دراوە کە وەک نوخبەی پراگماتیک جێگا و رۆڵی خۆی پاراستووە. بە پێی رۆڵی مێژوویی رۆشنبیران و هەروەها سروشتی خەباتی کۆمەڵایەتی بۆ دابینکردنی دادپەروەری و یەکسانی، دۆخێکی لە ئاشتی نەهاتوو لە نێوان رۆشنبیر و دەسەڵاتدا هاتە ئاراوە کە ئینقلابی گەورە، راپەرینی جەماوەری و سەرکوتی خوێناوی لێکەوتەوە. ئەم دۆخە بەمە کۆتایی نەهات، بەڵکە دوو شەڕی مالوێرانکەری وەک شەری یەکەم و دووهەمی جیهانیش لە ژێر سریمە و کاریگەرییەکانی وەها ناکۆکییەکدا بوو.\n٣/ رۆشنبیریی رێفۆرمیست\nسەدەی بیستەم لە زاکیرەی مێژوودا سەدەیەکی پڕ لە رووداو و کارەسات بوو کە لە زۆر شوێندا وەک سەدەی خەونەکان، توندووتیژی، ئەفسانە، هیواکان و خورافەی ئایدیالۆژییەکان ناوی دەبەن. جیهان لەم سەدەیەدا دوو شەڕی ماڵوێرانکەر تێپەڕدەکات و لە نیوەکانی سەدەدا شمشێری دامۆکلێسی شەڕی ساردیش هەڕەشەی لە ئاسایش و سەقامگرتوویی جیهان دەکرد. راپەڕینی قوتابیان لە دەیەی شەستی زاینیییدا زەمینەخۆشکەری ئافراندنی پارادایمێکی نوێ لە شێوەی تەعاموولی کۆمەڵایەتیدا بوو و، جیهانی خستە بەردەم هەڵبژاردنێکی مێژوویی. سیستەمە کۆمەڵایەتییەکان یا دەبوو گۆڕانێکی بنچینەیی تێدا بکرێت کە مەجالی تەعامولی نێوان سوسیالیزم و دێمۆکراسی فەراهەم بکات، یان ئەوەتا لەگەڵ بێهیوایی و ناسەقامگرتووییەدا بژیت. رەوتی رەخنەگرانەی ئەو سەردەمە لە چۆنایەتی هاتنەئارای ئەم پارادایمە نوێیەدا دەورێکی کارای هەبووە کە زەمینەی ئاوڕدانەوەیەکی مێژوویی لەمەڕ رەخنە فەراهەم کرد و دواتر وەک مەکتەبی فرانکفۆرد، فەلسەفەی ئیگزیستانسیالیزمی، فرۆیدیزم، گلۆبالیزم، کولتوررێئالیزمە و هتد دا ناویان دەرکرد. کاپیتالیزم لەژێر تیشکی مەنتیقی ئەم بزاڤە بەربڵاوە کۆمەڵایەتیانەدا بەرەو دۆزینەوەی رێکارێکی عەمەلی بۆ گۆڕان لەسیستەمی بەرهەمهێناندا هەنگاوی هەڵهێنایەوە (لەباری نەرمئامێری و سەختئامێریدا)، چەمکی دەوڵەت لەم سەردەمەدا لیبەراڵانەتر و دێمۆکراتیکتر دەبێتەوە. وەک بڵەی ئەم پارادایمە سەرەتای دۆزینەوەی زەمینەیەکی گونجاو بوو بۆ چێکردنی دیالۆگی نێوان رۆشنبیر و دەسەڵات. ئێستا ئیدی رۆشنبیر لەترسی پۆلیس خۆی لە ژێرزەمینی ماڵەکاندا ناشارێتەوە، وەک لێنین مستەکانی گرێ نادات و خەڵکی نێو شەقامی گشتیی بۆ ئینقلاب دنەنادات و وەک چە گیڤارا چەک لەشان ناکات و رێگای شاخ و لێرەوارەکان ناگرێتە بەر، بەڵکە رۆشنبیر شوێنگەی خۆی لە دامەزراوەکاندا دەبینێتەوە و لەوێرا قورسایی خۆی لە پرۆژە چاکسازییەکاندا پیشان دەدات. ئەم دۆخەی کە باسم لێکرد، لە ژێر سریمەی سێ فاکتەری گرینگدا چێبووە کە بریتین لە: دێمۆکراتیزەکردنی دەسەڵات، بەستێنسازی رەخنە و مافی شارومەندی (یەکسانی لە مافی سیڤیلی، سیاسی و ئابووری دا).\nتۆفیق مەحموود هەمزە (پیرە مێرد) ١٨٦٧- ١٩٥٠\nرۆشنبیریی کوردیش ئەگەر لەباری زەمەنییەوە لەگەڵ ئەم رەوتە مێژووییانە هاوتریب نەبووبێت، بەڵام لەباری چۆنایەتییەوە کەوتۆتە ژێر سریمەی سروشتی کاملبوونی رەوتی رۆشنبیریی. بۆ نموونە لەگەڵ گەڕانەوەی پێرەمێرد لە ئەستەنبووڵەوە، بنەمای رەوتێکی رەوشەنگەری لە شەقامی کوردیدا چێدەبێت. هاندانی گەل بۆ دەرچوون لە خورافە و نەزانپەرستی بەشێک بووە لە پرۆژەی کاری رۆشنبیرانی ئەو سەردەمە کە تەنانەت لە شێعری شاعیرانی ئەو سەردەمەدا رەنگی داوەتەوە و رەمزی رزگاری و بەختەوەری خەڵکیان لە پەنابردن بۆ عیلم و سەنعەت و خۆپێگەیاندا بەرجەستە کردۆتەوە. دواتر وچەی رۆشنبیری پراگماتیک بە چەپ و نەتەوەییەوە دەبێتە پێشرەوی خەبات بۆ رزگاری و بەختەوەری و تەنانەت پەنا بۆ شاخ دەبات و دەبێت بە بەشێک لە مێژووی خەباتی خوێناوی بۆ دابین کردنی ژیانێکی بەختیارانەتر. بەڵام تا قۆناغی سێهەم مەودایەکی دوور هەست پێدەکرێت کە هۆکارەکانی دەگەرێتەوە بۆ ئەو سێ فاکتەرەی کە پێشتر باسم لێکرد.\nـ كه‌لتوورسازی چه‌نده په‌یوه‌ندی به‌و ستراكتۆره‌وه هه‌یه كه نوخبه ئیشی تێدا ده‌كات، به‌و پێیه‌ی كه نوخبه یا بژارده‌ی نێو فه‌رهه‌نگی كوردی چه‌نده له ئاست كه‌لتوورسازیدا ده‌ستیان ده‌بێت هه‌بێت بە لەبەرچاو گرتنی ستراكتۆری كوردی کە زۆر ستراكتۆرێكی رۆژئاواییانه نییه، چونكه بژارده‌كانی نێو كۆمه‌ڵگه‌ی ئێمه خۆیان جێگه‌ی تێڕامانن و له هه‌ناوی كوردییه‌وه دروست نه‌بوون؟\nسەرەتا حەز دەکەم ئاماژە بەوە بدەم کە من لەگەڵ ئەم چەشنە خوێندنەوەیە نیم کە پرسی گەشەی کۆمەڵایەتی و ستروکتوور لوکاڵی دەبینن. ئەم شتانە بابەتێکی مرۆڤایەتین، دیاردە کۆمەڵایەتییەکان و پرۆسەی گەشەکردن رەنگە لەباری جوگرافییەوە لە ناوچە جیاوازەکانەوە سەری هەڵدابێت، بەڵام ئەمە بەو مانایە نییە کە بەس کەڵکەڵەی تاکەکانی ناوچەیەکی دیاریکراوی جوگرافی بێت، بەڵکە ئەم بابەتانە بە گشتی کەڵکەڵەی مرۆڤایەتییە و تەنانەت لەباری سایکۆلۆژییەوە بەشێکە لە تایبەتمەندییە مەنتاڵییەکانی مرۆڤ کە بەردەوام لە تێکۆشاندا بووە بۆ دابینکردنی بەختەوەری. پرسی ستروکتووریش کە دواتر زیاتر ئاماژەی پێدەدەم، لە باری دیاردەشووناسییەوە پێرەوی لە رێسا و کۆمەڵێ فاکتی هاوچەشن دەکات کە حاڵەتێکی هەمەگیری هەیە ، بەڵام لەباری تایپۆلۆژیکەوەیە ئێمە بە ئەنجامی جیاواز دەگەین.\nپرسی کولتوورسازیش کە لە پرسیارەکەتاندا ئاماژەتان پێداوە، لە ئاستی میکرۆ یاخۆ تاکەکانی کۆمەڵدا چێدەبێت و بەسراوە بە چۆنایەتی نەفسی پێوەندیگرتنی تاکەکانی نێو کۆمەڵگە، چوونکە کولتوور لەبنەرەتدا یەکێکە لە بەرچاوترین تایبەتمەندیی و هەروەها گرنگترین میکانیزم بۆ چێکردنی پێوەندیی نێوان مرۆڤ. بۆ نموونە من و تۆ دادەنیشین و لەسەر پرسێکی تایبەت وتووێژ دەکەین، لە راستیدا بەبێ ئەوەی بیری لێ بکەینەوە خەریکین کولتوورێک ساز دەکەین. تەعامولی رەفتاری و زمانی نێوان من و تۆ لەم دیمانەیەدا پێناسەیەکی گشتییە بۆ دیاریکردن و پێناسەکردنی نۆرم و بەهاکانی ئەم کولتوورە. بەڵام ئەم نموونە رەفتارییەی کە باسمان کرد زۆر بە زەحمەت لە کۆمەڵگەدا جێدەکەوێت، چوونکە کۆمەڵگە پێرەوی لە ئاستێکی مایکرۆ یاخۆ کۆمەڵ دەکات کە ئەویش میکانیزم و سازوکاری تایبەتی گەرەکە بۆ کولتوورسازی. کەواتە بۆ دۆزینەوەی لینکێکی مەنتیقیی لەنێوان “ستروکتور” و “کردەوەی کولتووری” دا پێویستە کەڵک لە وتەزای “لێکدانی کولتووریی” (Acculturation) وەرگرین. لێکدانی کولتووریی بە شێوەیەکی گشتی بریتییە لە بەرەورووبوونەوەی کولتورە جیاوازەکان، ئەمە لەخۆیدا هێمای پۆلۆرالیزمی کولتووری دەگەیەنێت. کۆمەڵگە بە پێی سروشتی خۆی لەباری کولتوورییەوە یەکدەست نییە بەڵکە لە چەندین کولتوور پێکهاتووە کە یەکیان کولتووری فەرمییە و ئەوانەی دی وردەکولتوورەکانن کە ئولگووی رەفتاریی و ناسنامەی تایبەتیی گروپییان هەیە و بە پێی زەمەن کاردانەوەیان لەسەر یەکدی دەبێت.\nلە پێوەندی بە ستروکتوور ناچارین سەرنج بە دوو روانگەی جیاواز سەبارەت بەم تیۆرە بدەین کە یەکەمیان روانگەیەکی میکانیکییە و ئەوەی دیکەیان روانگەیەکی ئیرادەگەرایانەیە. روانگەی میکانیکی لەمەڕ سترووکتوور کە خۆی لە مەکتەبی ستروکتوورالیزم و دواتر فۆنکشیۆنالیزم دا دەبینێتەوە، قاعیدەیەکی گشتی (ئابستراک) بۆ پێوەندی و کارتێکەری ئەکتەر و ستروکتوور رەچاو دەکات کە بەشێوەیەکی گشتی مارکسیزمیش بەشێکە لەم ترادیشۆنە. ئەم روانگەیە مامڵەی کۆمەڵایەتی مرۆڤ لە بەستێنی ستروکتووری کۆمەڵایەتیدا راڤەدەکات و، پێی وایە کە بۆ شرۆڤەکردنی ماملە کۆمەڵایەتییەکانی تاکەکانی نێو کۆمەڵگە دەبێ سەرنج بە فاکتی ستروکتووری کۆمەڵایەتی (دۆخێکی دیاریکراو) بدرێت کە بە پێچەوانەی مێتۆدۆلۆژیک ئیندیڤیدوالیز و ئیرادەگەراییە.\nستروکتووری کۆمەڵایەتی ئاماژەیەکە بە کۆمەڵێ رێسا و تایبەتمەندیی بنەمایی و سەقامگرتوو کە لە ماملە کۆمەڵایەتییەکانی مرۆڤدا خۆی دەردەخات. کەواتە ئێمە لەهەمبەر وابەستەگییەکی دوولایەندا – نەک هاودژی – لە نێوان ماملەکانی مرۆڤ و ستروکتووری کۆمەڵایەتیدا راوەستاوین. ئانتۆنی گیدێنز لە کتێبی (The Constitution of society 1984) ئاماژە بەوە دەدات کە ستروکتورری کۆمەڵایەتی چوارچێوەیەکی دیایکراو نییە کە لەدەرەوەی ئێمە بوونی هەبێت و ئێمە دەچینە ناویەوە، بەڵکە کۆمەڵێ نۆرم و یاسایە کە بەدەستی مرۆڤ بەرهەمهاتووە و لە رێگای ماملە کۆمەڵایەتییەکانی مرۆڤەوە دیسان بەرهەم دێتەوە (Reproduce). بۆ نموونە ئێمە ناتوانین گمەیەکی تۆپانە بهێنینە بەرچاو ئەگەر یاریزانەکانی بە پێی یاسا و ستروکتووری یارییەکە رۆڵی خۆیان دیاری نەکەن و ماملەئاسا پێکەوە گمە نەکەن. لە هەمان حالدا ئاماژە بەوە دەدات کە ئەمە خودی مرۆڤە کە بە گشتی داهێنەری تەکنیکی گمەکەیە، کەواتە خودی خۆی دەزانێ چۆن رێسا و یاساکانی گمەکە رەچاو بکات و کاریان تێدا بکات. لێرەوە ئێمە لەگەڵ وتەزای “دوالیزمی ستروکتوور” بەرەوروو دەبینەوە کە گیدێنز ئاماژەی پێداوە، واتە ستروکتوور لە خۆیدا هەم ژێهاتەکان (مەجالەکان، ئیمکانەکان) و هەمیش بەربەستەکانی گمەکە دەخاتە بەردەم ئەکتەری کۆمەڵایەتییەوە. ئەکەتەری کۆمەڵیەتی لەم گۆشەنیگایەوە بەرهەمی ستروکتوورە و لەهەمان حاڵیشدا بەرهەم هێنەری ستروکتووریشە، واتە لەرێگای رۆڵی کۆمەڵایەتی و ماملەکانییەوە ئەم پێوەندییە چێدەکات کە لە ئەنجامدا ئیمکانی گەشەسەندوویی ستروکتوور هەموار دەکات. با بچینەوە سەر نموونەی گمەی فوتباڵ کە گیدێنز ئاماژەی پێداوە؛ گشت ئەو کەسانەی کە لە یارییەکەدا بەشدارن رۆڵی خۆیان هەیە. لە گۆڵچییەوە تا ئەو کەسانەی کە لە نووکی هەڵمەتبردندان هەموویان شارەزای یاسای گشتی گمەکەن و ئامانجی سەرەکی گمەکەش دەناسن. هەرکام لەم یاریزانانە لە شوێنگەی خۆیانەوە و بەپێی ئەو ستروکتوورەی بۆی دیاریکراوە لە گمەکەدا بەشداری دەکەن و هەوڵدەدەن سەرکەوتن لە گمەکەیاندا بەدەست بێنن. لە میانەی یارییەکەدا گۆڕان لە بەشێک لەم ستروکتوورەدا پێکدێت، بۆ نموونە یەکێک لە یاریزانەکان لە هاڤباگەوە دەچێتە نووکی هەڵمەتبردن و لە مسۆگەرکردنی گۆڵێکی سەرکەوتوودا رۆڵێکی باش دەبینێت، ئەمە وەک نموونەیەک لە چۆنیەتی فۆنکشیۆنالیستی گۆڕان لە “وردەسیستەمی” یارییەکەدا دەکرێ رەچاو بکەین. لەلایەکی دیکەوە لە بەردەوامی کارکردن بە یاساکانی گمەکە هەستدەکەین بە پێی زەمەن گۆڕان لە یاساکانی گمەی فوتباڵیشدا هاتۆتە ئاراوە کە لەخۆیدا دەکرێ وەک گۆڕانێکی بنچینەیی لەسیستەمی ستروکتووردا سەیر بکرێت، بەڵام راڤەیەکی گشتی سەبارەت بە “ستروکتووری گمە” هەر لە جێی خۆیدایە.\nبە پێی ئەو نموونەیەی کە لەسەرێدا هاتە بەرباس دەبینین خودی رۆشنبیریش بەشیکە لە گمەی سیاسی/ کۆمەڵایەتی. رۆشنبیر دەبێ یاسا و قاعیدەی گمەکە بناسێ (وشیاری)، شوێنگەی خۆی لە گمەکەدا دیاری باکات (پۆزیشێن) و لە نجامدا هەنگاو بەرەو گەشەی گمەکە هەڵێنێتەوە (پراکتیک). هەر لەم پێوەندییەدا رێگەم بدە ئاماژە بە دوو فاکتی گرینگ بدەم کە وەک میکانیزمی گۆران لە پارادایمی کۆمەڵایەتیدا دێنە ئەژمار و لە ئەنجامدا دەبێتە هۆی گۆڕان لە ستروکتووردا، ئەم دوو فاکتە گرینگە بریتین لە رۆڵی پەروەردە و میدیا لە چۆنایەتی گەشەی سەرمایەی کۆمەڵایەتی. ئەم دوو فاکتە لەراستیدا ئەو بەستێنانەن کە پێویستە رۆشنبیر رۆڵی خۆی تێدا ببینێتەوە.\nـ سه‌رمایه‌ی كه‌لتووری كه جه‌نابتان له وتارێكتاندا ئاماژه‌تان پێ كردووه، چه‌ندی به‌ر بژارده ده‌كه‌وێت و چه‌ندی به‌ر عه‌وام ده‌كه‌وێت؟ ئایا ئه‌وه هه‌ردوو لایه‌نی بژارده و خه‌ڵكی ساده‌یه كه خودی سه‌رمایه‌ی كه‌لتووری كه‌ڵه‌كه ده‌كات یا نا ته‌نیا بژارده‌كانن كه ئه‌و كاره ده‌كه‌ن؟ بە واتایەکی دی رۆشنبیر تاچەند لە دیاریکردنی سەرمایەی کولتووریدا دەتوانێ دەوری هەبێت؟\nپییەر بۆردیۆ (١٩٣٠-٢٠٠٢)\nسەرمایەی کولتووری یەکێکە لە تیۆرەکانی پییەر بوردیۆ (١٩٨٤) کە وەک نموونەیەکی تایپۆلۆژی بۆ خوێندنەوەی دابەشبوونی دەسەڵات لە کۆمەڵگەدا دەکاری هێناوە کە لەشێوەی هێژمۆنیای سیستەمە هیراریشییەکاندا خۆیان پیشان دەدەن. ئەم تیۆرە خوێندنەوەیەکی نوێ دەدابەدەستەوە لەمەڕ روانگه‌ی ترادیشۆنی مارکسیسزم که بنه‌مای هاودژی چینایەتی بەپێی فاکتەری ئابووری پیناسه ده‌کرد. جیاوازی چینایه‌تی به‌لای بوردیۆ خۆی لە سێ فاکتی گرینگدا دەبینێتەوە کە بریتین لە؛ سه‌رمایه‌ی ئابوری، سه‌رمایه‌ی کولتووری و سه‌رمایه‌ی کۆمه‌ڵایه‌تی. کۆمه‌ڵگای سه‌رده‌می نوێ بەپێی بۆچوونی بوردیۆ، هه‌ڵگری شووناسێکی فره‌کولتورییه کە لەئەنجامدا دەورێکی گرینگی لە دەرککردنی فۆرمی پۆلۆرالیستی کۆمەڵگادا هەیە و، لەلایەکی دیکەوە هاودژی و ناکۆکییەکان ئەمرۆ لە ئاستێکی کولتووریدا زۆرتر خۆیان دەردەخەن. ئاستی چالاکیی کۆمه‌ڵایه‌تی لە نێو گرووپەکانی کۆمەڵگەدا وه‌کوو لایەنێکی گرنگی ستاتووسی ئه‌م گرووپانه دێنه ئه‌ژمار که بوردیۆ له خانه‌ی “مه‌یدانی کۆمه‌ڵایه‌تی” دا پێناسه‌یان ده‌کات. ئه‌وه‌ی که جێی سه‌رنجه، هەبوونی هاودژی چینایه‌تی لەنێو “مه‌یدانی کۆمه‌ڵایه‌تی” دایە کە نەک هەر تایبه‌تمه‌ندی خۆی له‌ده‌ست نەداوە، بەڵکە له چه‌مک و گووزاره‌کانیدا گشتییتر بۆتەوە. ئه‌م هاودژییه له ده‌ره‌وه‌ی پێناسه ترادیشۆنییه‌که‌ی ماتریالیزمی مێژووییه (واته دابه‌ش کردنی کۆمه‌ڵگا به‌سه‌ر چینی باڵاده‌ست، مامناوه‌ندی و ژێرده‌ست)، چوونکە مه‌یدانی ئه‌م هاودژیانه بە شێوەیەکی ئاسۆیی خۆی له تیۆری “سه‌رمایه” دا وەک فاکتێکی گشتی ده‌بینێته‌وه. سه‌رمایه لەم گۆشەنیگایەوە، وەک دیاردەی دەسەڵات، پێوەندی بە چۆنایەتی دابەشبوونی لە کۆمەڵگادا هەیە. چەمکی سەرمایە لە روانگەی بوردیۆیەوە هەر لایەنی ماتریاڵیی سەرمایە ناگرێتەوە، بەڵکە خۆی لە کۆمەڵێ فاکتی رەفتاری/ کولتووریشدا دەبینێتەوە کە شوێنگە و ستاتووسی تاک و گرووپەکان لە کۆمەڵگادا دیاری دەکەن. بەم چەشنە سەرمایە بریتییە لە گشت دەرفەت و چالاکییە کۆمەڵایەتیانی مرۆڤ کە لە ماملە کۆمەڵایەتییەکانیدا سەرنجی پێدەدرێت. چۆنیەتی دەستراگەیشتن بەم سەرمایانەش لە ژێر سریمەی دۆخی نایەکسانی، ئینتیمای قازانجخوازانە و هێژمۆنیای کولتووری دایە. کەواتە فۆرمی سەرمایە و چەمکی سەرمایە هەر پێوەندی بە فۆرمی ماتریالەوە نییە، بەڵکە پێوەندی بە سیمبۆلە مەعریفییەکان و دۆخی کۆمەڵایەتیی تاکەکانیشەوە هەیە. بۆ نموونه سه‌رمایه‌ی کولتوری که به‌شیکی گرینگه له نێو تیۆری بۆردیۆ دا، یه‌کێکه له سه‌رچاوه گرینگه‌کانی سه‌رمایه‌ی تاک که له‌خۆیدا بڕشت و دەسەڵاتی تاک له خانه‌ی کۆمه‌ڵایه‌تییدا دیاری ده‌کات.\nگرووپه جیاوازه‌کانی نێو کۆمه‌ڵگە، هه‌رکام خاوه‌نی قه‌باره‌یه‌کی جیاوازی ئابوری و کولتورین. سه‌رمایه‌ی ئابوری وه‌ک له ناوه‌که‌ی ڕا دەردەکەوێ، پێوه‌ندی هه‌یه به ماتریال، واته سامان، مڵکداری و تواناییه بوسنیزییه‌کانی به‌شێکی بژاردەی نێو کۆمه‌ڵگە. سه‌رمایه‌ی کولتوری به‌رهه‌می میراتێکی ره‌فتارییه که تاک له ماوه‌ی باڵغبوونی و له رێگای په‌روه‌رده و (خوێندکاری) راهێناندا به‌ده‌ستی دێنێت. که‌ڵه‌که بوونی سه‌رچاوه مه‌عریفه‌ییه‌کان بەلای ئەکتەرێکی کۆمەڵایەتی دەبێتە هۆی چێبوونی بڕشت و رێز و دەسەلاتێکی مەعنەوی لە کۆمەڵگەدا، بۆ نموونه؛ زانست، زمان، نۆرم، که‌سایه‌تی به‌رز و کرداری باش. سه‌رمایه‌ی کولتوریی خۆی له سێ فۆرمی جیاوازدا ده‌رده‌خات: یەکەم فۆرمی بابەتیکراوە و مه‌به‌ست له ئاستی رۆشنبیریی توێژێکی تایبه‌تی نێو کۆمه‌ڵگایه کە خەڵک بە چاوی رێزەوە سەیری رۆڵ و ئاستی رۆشنبیرانەیان دەکات رێز لە کەساتەتییان دەگرن و، لە ئەنجامدا دەسەڵات و هێزێکی مەعنەوی شیاویان پێدەبەخشێ. دووهەم فۆرمی دیاریکراوە و پێوه‌ندی هه‌یه بە ستایلی ژیان و سێهەم فۆرمی نیهادینه‌کراوە کە بەپێی کۆمپێتانس و تواناییەکانی تاک لە کۆمەڵگەدا دیاری دەکرێن و پیوه‌ندیی  به قۆناغه‌کانی چالاکی تاک له مه‌جالی پسپۆریدا هەیە (پزیشک، ئه‌ندازیار، کارمه‌ند و…).\nبە پێی ئەو شرۆڤەیەی کە لەسەرێدا هاتە بەر باس، پرسی شوێنگەی بژاردە و عەوام لە چۆنایەتی دیاری کردنی سەرمایەی کولتووریدا بە پێی قەبارەی سەرمایەی ئەم گروپانە (کولتووری و ئابووری) دیاری دەکرێت. کەواتە پرسی سەرمایە لە خۆیدا دەلالەتێکی ستروکتوورالیستی هەیە و کەمتر لە پێوەندی ئیرادەگەرایانەدا گشتیی دەکرێتەوە. تاک (چ بژاردە بێ و چ عەوام) ده‌توانێ لەباری ئۆبژه‌کتیڤییەوە له چینێکی دیاریکراودا جێگای خۆی بکاته‌وه، به‌ڵام له‌باری سه‌بژه‌کتیڤییه‌وه ئه‌م مه‌جاله زۆر لاوازه. باری ئه‌بژه‌کتیڤ پێوه‌ندیی به پابەندبوونی تاک به‌و پێگه کۆمه‌ڵایه‌تییه‌وە هەیە که خۆی تێدا رێکده‌خات. باری سه‌بژه‌کتیڤ پێوه‌ندی هه‌یه به راهات (گرایش)، ئامانج و کولتوری تاکەکانی نێو کۆمەڵ. تاک ده‌بێ له هه‌مان حاڵدا که وه‌ک ئۆبژه خۆی له مه‌یدانێکی کۆمه‌ڵایه‌تیدا جێده‌کاته‌وه، ده‌بێ له هه‌مان حاڵدا له باری کولتوری و راهات و ئامانجه‌وە زەمینەکانی ئه‌م جێگۆرکێیه فه‌راهه‌م بکات.\nسەرچاوە: رۆژنامەی هەولێر\nگۆشەگیریی مەدەنی؛ لەپەراوێزی مەرگی برایم یونسی دا\nسلاخی تو بر آستان یاداشت‌هایم


برِيارةكةي ئةمريكا ئارةزوي ئةنجومةني حوكمي بؤ دادطايكردني ديكتاتؤري ثيَشو لاواز بكات. | Institute for War and Peace Reporting\nبرِيارةكةي ئةمريكا ئارةزوي ئةنجومةني حوكمي بؤ دادطايكردني ديكتاتؤري ثيَشو لاواز بكات.\nنوسيني عةدنان كةريم و سةلام جيهاد لة بةغداد\nئةنداماني ئةنجومةني حوكمي عيَراقي – كة سةرقالَي خؤئامادةكردنن بؤ دادطايكردني سةدام لة عيَراقدا- طوزارشتيان لة تورِةيي خؤيان كرد و لة شكستي ئةمريكيةكان تا ثيَش وةخت ثرسيان ثيَ بكةن.\nدارا نورةدين، كة ثيَشتر حاكم بوة و ئةندامي ئةنجومةنة و سةرقالَي ئامادةكاريي بوة بؤ دادطايكردني سةدام دةلَيَت " من حةثةسام لةو راطةياندنةي ئةمريكيةكان بة داناني سةدام بة ئةسيري جةنط."\nئةو ثيَي داطرت و وتي " دةبواية ئيَمة ئةم بابةتةمان تاوتويَ بكرداية لةطةلَ هاوثةيماناندا."\nدارا سةرساميش بو لة لؤجيكي ثةنتاطؤن سةبارةت بةم برِيارة كة طواية سةدام سةركردةي طشتي هيَزة ضةكدارةكان بوة. ئةو ئاماذةيدا بةوةي كة " ئؤثةراسيؤني شةرِة طةورةكان لة مانطي مايسدا تةواو بو."\nموفةق ئةلرِوبةيعي ئةندامي ئةنجومةني حوكم وتي كة هةنطاوي حسابكردني سةدام بة ئةسيري جةنط، عيَراقيةكاني نائوميَد كردوة. " عيَراقيةكان دةيانةويَت سةدام لة قةفةسدان ببينن ] ئةو قةفةسةي طومانليَكراواني تيا دادةنريَت لة كاتي دادطادا [ هةروةها دةيانةويَت كة عيَراقيةكان بة ئاشكرا دادطايي بكةن."\nبة طويَرةي ريَككةوتنامةي جنيَظ ئةسيري جةنط دةبيَت لة لايةن دةسةلآتي داطيركةرةوة دادطايي بكريَت بةطويَرةي ياساكاني خؤي بة بةكارهيَناني هةمان ئةو دادطايانةي كة بؤ هاونيشتمانياني خؤي بةكاري دةهيَنيَت.\nلةطةلَ ئةوةشدا، ثسصؤرِاني ياسايي عيَراقي و بياني سةرنجي ئةوةشيانداوة كة ناوليَناني سةدام وةك ئةسيري جةنط ريَ لةوة ناطريَت كة سةدام دادطاي بكريَت بةطويَرةي سيستمي سزاداني عيَراقي ياخود بة طويَرةي ياسا نيَودةولَةتيةكاني تاوان دذي مرؤظايةتي."\nثرِؤفيسؤري ياساي سةر بة زانكؤي بةغداد ، مةحةمةد ئةلفةيري، وتي " ئةم برِيارة حةسانةي ناداتيَ لة دذي ئةو تاوانانةي ئةنجاميداوة."\nئةمةش دلَي عيَراقيةكان لة باكور و باشوري ولآت خؤش دةكات كة عةدالةتيَكي سادةيان دةويَت بؤ ئةو تاوانانةي سةدام ئةنجاميداون لة دذي ميلةت.\n" دةمةويَت ثارضة ثارضةي بكةم" خؤثيشاندةريَكي كوردي خةلَكي هةلَةبجةي شارؤضكةي باكور وتي كة تيايدا فرِؤكة جةنطية عيَراقيةكان هةزارةها ثياو و ذن و مندلَيان كوشت لةميانةي هيَرشة كيمياويةكاني 1988 دا.\n" بةسرة حوكمي مةرطت بةسةردا دةدات – ئةوة ضارةنوسي تؤية سةدام." دروشميَك ئا بةو شيَوةية هةستوسؤزةكاني كورت كردةوة لة شاري بةندةريي باشور، كة سةربازةكاني سةدام لة 1991 دا راثةرِينيَكيان سةركوت كرد كة تيايدا نزيكي 300 هةزار كةسيان كوشت لةو ثرِؤسةيةدا.\nبةلآم ناوليَناني سةدام وةك ئةسيري جةنط ئةوة دةطةيةنيَت كة رةنطة ئةنجومةني حوكم دةسةلآتي لةدةست دابيَت سةبارةت بة دادطايكردني فةرمانرِةواي ثيَشو.\nهةنديَك لة شيكةرةوة سياسيةكان دةلَيَن كة ئةو ثيَكهاتةية بةهيوا بو كة برِواكردةني خؤي بةرزبكاتةوة لة ناوةوة و دةرةوةي ولآت لة ريَي خستنةرِوي ثرِؤسةيةكي طونجاو و سةثاندني عةدالةت بةسةر ديكتاتؤري ثيَشودا.\nوةزارةتي داد زنجيرةيةك دادطايي ئامادة دةكرد ، كة تيايدا 10 دادطاي جياوازي بيدائي طويَ بؤ بةلَطة سةرةتاييةكان يطرن لة دذي سةرؤكي ثيَشو.\nثاش ئةوةش، برِيار بو سةدام دادطايي بكريَت لة ضوار دةعوةي جينائي جياوازدا، كة تيايدا نزيكةي 20 مودةعي موناقةشةي 60 حاكم دةكةن.\nكاربةدةستاني وازارةت دةلَيَن كة كؤميتة ثيَكديَنن بؤ وةرطرتني سكالآ لة خةلَكي ئاسايي عيَراقيةوة لة دذي سةدام كةدةكريَت هةنديَك لةو دةعوايانة ببنة تاواني جينائي.\nبةر لة راطةياندنةكةي ثةنتاطؤن، ئةنجومةني حوكم ئامادةش بو بؤ قبولَكردني برِيَك بةشداريكردني نيَودةولَةتي لة ثرِؤسةكةدا.\nئةنجومةن وتي كة رةنطة داوا لة حاكمي نيَودةولَةتي بكةن كة ئامادةي دادطايكردنةكة ببن بة هةمان شيَوة ثاريَزةر و ثسثؤرِيي ياسايي تا يارمةتي دادطايكردنةكة بدةن.\nهاوكات، مودةعيةكان لة ئيَران سةرقالَي كؤكردنةوةي فايلي طواية تاوانةكاني سةدام بون لة جةنطي ئيَران – عيَراقي 1980 –1988 دا ، لة كوةيتيش ثاريَزةرةكان خةريكي كؤكردنةوةي بةلَطة بون لةبارةي ئةو كارة درِندانةي لة كاتي داطيركاري عيَراقدا لة جةنطي كةنداوي 1990 –1991 دا رويدا.\nلة ئوردن 400 ثاريَزةر خؤيان لاي نةقابةي ثاريَزةران وةك خؤبةخش ناونوس كردوة بؤ بةرطريكردن لة سةدام.\nهاشم ئةلشيبلي وةزيري داد قايل بو بةوةي كة دةشيَت ثاريَزةرة عةرةبةكان بةشداري بكةن لة بةرطريكردن لة سةدامدا، بةلآم تةنها بة مةرجيَك كة لةسةر ياساي عيَراقي برِؤن و راستةوخؤ دةست نةخةنة ضالاكيةكاني ذوري دادطاوة.\nهةرضةندة زؤرينةي عيَراقيةكان دادطايةكي ئاشكرايان لةلا باشة، لاني كةم يةك دةنطي ديار داواي كرد كة سةدام لة بةردةم كاميَرادا دادطايي بكريَت.\nئةياد عةلاوي ي ئةندامي ئةنجومةني حوكم لة مانطي كانوني يةكةمي ثيَشودا بة رؤذنامةي ئةلحةياتي لةندةني وتبو كة رةنطة سةدام لة كاتي دادطايكردندا ناوي ئةو دةولَةت و خةلَكانة بهيَنيَت كة بةرتيل و ساماني داونةتيَ.\nعةلاوي وتي " نامانةويَت ئةو هةمو ناوة بهيَنيَت لةسةر تةلةفزيؤن" نةكا ثةيوةندية دةرةكيةكاني عيَراق تيَكبدات.\nثسثؤرِاني ياسايي دةلَيَن دادطاي عيَراقي مافي ئةوةي هةية كة فةرماني دادطاييةكي نهيَني بدات ئنجا بؤ ثاراستني قوربانيةكة بيَت – وةك لة حالَةتي ئيغتساب و ناوزرِاندندا – يان طرنطتر ، بؤ ثاراستني ئةمني قةومي.\nبةلآم كةم كةس راي واية كة ئةنجومةن دادطاييةكي نهيَني هةلَدةبذيَريَت، لةبةر ئةو سةرماية سياسيةي دةيدوريَتةوة لة دادطايكردني سةدام بة ئاشكرا سةرباري ئةو طومانانةي كة بةدلَنياييةوة دادطايكردنيَكي نهيَني دةيوروذيَنيَت.\nعةدنان كةريم و سةلام جيهاد دوو رؤذنامةنوسي راهيَنراوي IWPR ن.


کوردیپێدیا - Ebdulmecîd Mîrza\n👫 Ebdulmecîd Mîrza | پۆل: کەسایەتییەکان | زمانی بابەت: 🏳 Kurmancî - Kurdîy Bakûr\nEbdulmecîd Mîrza (1852-1925) wêjevanê kurd e. Leqeba wî Melîkê Kelam (Melik el-Kelam) e lê bi kurtasî Mecîdî jî tê naskirin. Li Rojhilata Kurdistanê nêzikê bajarê Sineyê ji dayik bûye di sala 1880î de ji Sineyê koçî Hîcazê kiriye li wêderê bi alimê bi nav û deng Hecî Şukrullah ve hevdîtinek pêk aniye û bi gelek salan li wir ma û li Mekeyê heca xwe jî kir û cardin zivirî Sineyê nêzikî 34 salan jî dîsa li vir dimîne û îjar diçe Tehranê dijî û dîwanek bi zimanê kurdî û farisî dinivise.\n 📡 ماڵپەڕ | 🏳 کوردیی ناوەڕاست | wikiquote\n➕ ئەم بابەتە لەلایەن: (جوان عومەر ئەحمەد)ەوە لە: Jan 30 2020 1:10PM تۆمارکراوە\n👌 ئەم بابەتە لەلایەن: (مانو بەرزنجی)ەوە لە: Jan 30 2020 10:50PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: Jan 30 2020 10:50PM باشترکراوە


ڕۆناڵدۆ: خاڵێکی گرینگمان بەدەستهێنا سەرەڕای زۆری بەربەستەکان – یاریگانێت\nدەستپێك/ئیتاڵیا/ڕۆناڵدۆ: خاڵێکی گرینگمان بەدەستهێنا سەرەڕای زۆری بەربەستەکان\nیاریگا – کریستیانۆ ڕۆناڵدۆ لەو بڕوایەدایە یەکسانبوونیان بە ئەنجامی 2-2 بەرامبەر ڕۆما دەستکەوتێکی گرینگە بۆ یوڤی بەوپێیەی دەکرێت لەکۆتایی وەرزدا کاریگەری خۆی هەبێت.\nیوڤی دوو جار ئەنجامی یاریەکەی یەکسان کردەوە لەڕێگەی ڕۆناڵدۆوە کە توانی گۆڵەکانی لەڕێگەی لێدانێکی سزا و لێدانێکی نایابی سەر تۆمار بکات. دوای یاریەکەش ڕۆناڵدۆ لە چاوپێکەوتنێکدا بە سکای سپۆرتسی ئیتاڵیای ڕایگەیاند:\nپێموایە ئەمە خاڵێکی شایستە بوو. دۆخەکە بۆمان یەکجار ئاڵۆز ببوو، بەڵام توانیمان بێینە نێو یاریەکە تەنانەت دوای کارتە سوورەکەش، هەربۆیەش دەکرێت لەکۆتایی وەرزەکەدا ئەم خاڵەش گرینگی خۆی دەرخات. ئێمە تازە لە دەستپێکی وەرزەکەداین، بە ڕاهێنەرێکی نوێوە کە خاوەن بیرۆکەی نوێیە و یاریزانەکانیش هەموویان بەوپەڕی توانایانەوە کار دەکەن. ئەوەی دەیبینن تیمێکە کەوا بە خۆشحاڵیەوە هەوڵدەدات لەپێناو سەرکەوتنەکاندا.\nشایانی باسە دۆن بەم دوو گۆڵەی ئەمشەو توانی دوو ریکۆردیش تۆمار بکات، یەکەمیان بریتی بوو لەوەی کە هیگواینی تێپەڕاند لە لیستی گۆڵکارانی یانەی یوڤێنتوس و بووە خاوەنی 67 گۆڵ، دووەمیشیان بریتی بوو لەوەی ژمارەی گۆڵەکانی لەسەر ئاستی خولە ئەوڕوپیەکان گەیاندە 450 گۆڵ.\nڕۆما کریستیانۆ رۆناڵدۆ یوڤێنتوس\nفەرمی: ئینتەر میلان چاكبوونەوەی ئەشرەف حەكیمی لە ڤایرۆسی كۆرۆنا ڕاگەیاند


پارتی لە ساڵیادی دامەزراندنیدا: بەسەر پیلانەكانی هەڵوەشانەوەی قەوارەی هەرێمدا سەركەوتین، كاتی پێشخستن و گەشەپێدانەوەی وڵاتەكەمانە\nWED, 15 AUG 2018 18:18 | KDP.info\nهەولێر-KDP.info- لە ساڵیادی دامەزراندنیدا، مەكتەبی سیاسیی پارتی دیموكراتی كوردستان جەخت دەکاتەوە، پارتی بە هەمان ورە و باوەڕ و بەرچاوڕوونی، بە هەمان پێداگیری لەسەر پرنسیپە نەگۆڕەكانی رێبازی بارزانی، بە هەمان قەناعەتی نەگۆڕ بە رەواییی دۆزی كورد و داوا و ئاواتە ڕەواكانی، سوورە لەسەر پاراستن و بەهێزكردنی قەوارەی كوردستان كە لە پێنج ساڵی رابردوودا بە جۆرەها پیلان و شەڕپێفرۆشتن و سەنگەر لێگرتن ویستیان لە ناوی ببەن و رەنجی سەد ساڵەی كورد بە با بدەن.\nهەر لە بەیاننامەکەیدا بە بۆنەی ٧٢ـوەمین ساڵیادی ڕاشیدەگەیێنێ، "ئەم هەڵبژاردنە دەبێتە دەستپێكی قۆناغێكی نوێی دەستپێكردنەوەی ئاوەدانكاری و گەشەپێدان و پێشخستنی كوردستان كە ساڵانی رابردوو بە هۆی شەڕ و سیاسەتی برسیكردن و ململانێی ناموجەب و بێسەمەری ناوخۆییەوە راوەستابوو. مادام لە پاراستنی كوردستان و تێكشكاندنی پیلانەكانی هەڵوەشانەوەی قەوارەی هەرێمدا سەركەوتین، ئیتر كاتی دەستكردنەوەیە بە پێشخستن و گەشەپێدانەوەی وڵاتەكەمان."\nدەقی بەیاننامەی مەكتەبی سیاسیی پارتی دیموكراتی كوردستان\nلە حەفتاودووەمین ساڵیادی شازدەی ئابدا:\nئەندام و لایەنگران و جەماوەری كۆڵنەدەری پارتیمان\nرۆڵەكانی نەتەوەی كوردی نەبەز\nحەفتاودوو ساڵ لەمەوبەر، كاتێك نائومێدی باڵی ڕەشی بەسەر نەتەوەی كورردا كێشابوو، پارتی دیموكراتی كوردستان وەك چرایەك داگیرسا تا دڕ بە تاریكی و بێهیوایی بدات و دووبارە ورە و بڕوا لە ناخی مرۆڤی كورددا بژێنێتەوە. پارتی وەك وەڵامدەرەوەی غەدری مێژووییی بێبەشكردنی كورد لە مافی چارەنووس، بۆ كۆتاییهێنان بە بندەستی، بۆ ئەوەی نەتەوەی كورد وەك چوارەم گەورەنەتەوەی ناوچەكە، پێگەی شایستەی خۆی بە دەست بێنێتەوە، وەك زەرورەتێكی مێژوویی و گوزارشت لە ئیرادەی میللەتێك هاتە مەیدان كە ئامادە نەبوو بندەستی و پاشكۆیەتی وەك قەدەر و چارەنووسێكی نەگۆڕ قبووڵ بكات.\nپارتی هەر لە دەسپێكەوە و لەبەر رۆشناییی فكر و فەلسەفەی بارزانیی نەمر و رێبازەكەی، كوردایەتییەكی ئاوێتە بە بەها ئینسانییەكانی ئاشتیخوازی و دیموكراسی و عەدالەتی كردە پەیڕەو، هەر لە دەسپێكەوە بە رەغمی دڕندەییی دوژمنان، هەموو جۆرە كاردانەوە و توندڕۆییەكی ئایدیۆلۆژی رەت كردەوە و بۆیەش هەرگیز نەیارانی كورد بەهانەیان نەكەوتە دەست تا كوردایەتی بە تیرۆر و توندئاژۆیی تۆمەتبار بكەن. هەر لە سەرەتایشەوە رێی خەباتی سیاسی و مەدەنی و جەماوەریی گرتەبەر و، تا ناچار نەكرا دەستی نەدایە چەك.\nلەسەر ئاستی كوردەوارییش، پارتی زیاتر لەوەی وەك حزبێكی بەرتەسك هەڵسوڕێ، وەك بزاڤێكی جەماوەریی و مەكۆی كۆكەرەوەی تواناكانی خەڵكی كوردستان هاتە مەیدان، بۆیەش توانی ببێتە چەتری خەباتی تێكڕای كوردستانیان بە جیاوازیی ناسنامەی نەتەوەیی و ئایینی و ئایینزاییان. توانی هەمووان لە دەوری یەك ئامانج كۆ بكاتەوە كە رزگاریی نیشتمانی و بەدەستهێنانەوەی مافی دیاریكردنی چارەنووسە كە مافێكی خوداییە بەرلەوەی مافی یاسایی هەر گەل و نەتەوەیەك بێت.\nپارتی بەم روانگا ئینسانی و بەرچاوڕوونییەوە، توانی بە پشتیوانیی گەلی ئازادیخوازی كوردستان، پێشڕەوایەتیی بزاڤی رزگاریخوازیی و شۆڕشەكانی ئەیلوول و گوڵان و كاروانی نەپساوەی تێكۆشانی سیاسی و پێشمەرگایەتی و دیپلۆماسی و رێكخراوەیی و جەماوەریی خەڵكی كوردستان بكات. لەو كاروانە دوورە‌ڕێیەدا سەرباری دڕندەییی رژێمە دیكتاتۆرە شۆڤێنییەكان و پیلان و نسكۆ و شەڕی قەڵاچۆ، توانی قۆناغ بە قۆناغ مافەكانی گەلی كوردستان بە دەست بێنێتەوە و تا بە ئەمرۆیش دەگات ماندوونەناسانە لە خەبات بەردەوامە و سەرباری هەموو هەوراز و نشێوێك، وەك چیایەكی سەركەش لە مەیدانە و ئەمڕۆ لە هەر كات زیاتر مودافعی سەرسەختی مافەكانی كورد و كوردستانە.\nئەمڕۆ كە یادی حەفتاودووەمین ساڵیادی دامەزراندنی پارتیمان دەكەینەوە، پارتیمان بە هەمان ورە و باوەڕ و بەرچاوروونی، بە هەمان پێداگیری لەسەر پرنسیپە نەگۆڕەكانی رێبازی بارزانی، بە هەمان قەناعەتی نەگۆڕ بە رەواییی دۆزی كورد و داوا و ئاواتە رەواكانی گەلەكەمان و بگرە زیاتر لە جارانیش، سوورە لەسەر سیاسەت و هەڵوێستەكانی. سوورە لەسەر پاراستن و بەهێزكردنی قەوارەی كوردستان كە لە پێنج ساڵی رابردوودا بە جۆرەها پیلان و شەڕپێفرۆشتن و سەنگەر لێگرتن ویستیان لە ناوی ببەن و رەنجی سەد ساڵی كورد بە با بدەن.\nلە پێنج ساڵی رابردوودا، پارتیمان رووسوورانە و بە ورە و بڕوایەكی پۆڵایینەوە رووبەڕووی تێكڕای ئەو پڕكێشی و هەڕەشانە بۆوە و خۆشبەختانە یەك بە دوای یەكدا تێكی شكاندن. پارتیمان و سەرۆك بارزانی رابەرایەتیی شەڕی بەرگریی لە كوردستان و تێكشكاندنی داعشی بە پیرۆزی گەیاند.\nپارتی له‌به‌رده‌م شه‌ڕی برسیكردن و نانبڕیندا، نه‌یهێشت كوردستان چوك دابدات و ته‌سلیم بێت، تا نانبڕه‌كان نائومێد بوون. نه‌یهێشت مه‌رامی به‌ره‌ی خۆبه‌ده‌سته‌وه‌ده‌ر بێته دی و قه‌واره‌ی هه‌رێمی كوردستان هه‌ڵوه‌شێته‌وه و به‌سه‌ر چه‌ند پارێزگایه‌كی زه‌لیل و پاشكۆدا دابه‌ش بێت.\nپارتیمان به سیاسه‌تێكی حه‌كیمانه و بێ كه‌مترین سازش له‌سه‌ر مافه ره‌واكانمان، سزا ناڕه‌واكانی سه‌ر كوردستانی هه‌ڵوه‌شانده‌وه، رایه‌ڵه‌كانی كوردستانی له‌گه‌ڵ جیهان گرێدایه‌وه، پێگه و ئیعتباره جیهانییه‌كه‌ی له جاران پته‌وتر بۆ گێڕایه‌وه.\nپارتی توانی به ته‌نیا شان بداته به‌ر مه‌سئولیه‌ت و كۆڵ نه‌دات تا ئاسۆی چاره‌سه‌ر به ڕووی هه‌موو قه‌یرانه‌كاندا بكاته‌وه و ته‌نگانه و گرفته‌كان به‌ره‌و كۆتایی ببات.\nلە هەڵبژاردنی عێراقیشدا هەموو ئەو هێز و ناوەندانەی خەونی حوشتریان بە بچووكبونەوە و نەمانی پارتییەوە دەبینی، لە لایەن خەڵكی بە شەرەفی كوردستانەوە باشترین وەڵام درانەوە و بەو دەنگ و متمانەیەی بە پارتییان دا، جارێكی دیكە بۆ دۆست و ناحەزیان دووپات كردەوە كە زۆرینەی گەلی كوردستان پشتیوانی پارتین و هەڵوێستەكانی بە گوزارشت لە ئیرادەی ئازادیخوازانەی خۆیان دەزانن.\nئەمڕۆ كە یادی دامەزراندنی پارتیمان دەكەینەوە، لەبەردەم ئیستحقاقی هەڵبژاردنێكی نوێداین، كە دڵنیاین پشت بە خوا و بە گەلی هۆشیاری كوردستان ئەنجامەكەی سەركەوتنێكی دیكەی شەرەفمەندانەیە بۆ پارتی و رێبازی كوردایەتی و خۆنەچەماندن. سەركەوتنی پارتی پەیامێكی دیكە دەبێت بۆ دۆست و نەیار، كە پارتی چەقی دۆزی رەوای كوردە، نوێنەری ویست و ئیرادەی گەلی كوردستانە و هەر خەون‌بینێك بە بچووككردنەوە و پەراوێزخستنی پارتییەوە، خەون بینینە بە پەراوێزخستنی میللەتی كوردەوە كە هەرگیز قابیلی بچووككردنەوە نییە.\nئەم هەڵبژاردنە دەشبێتە دەسپێكی قۆناغێكی نوێی دەستپێكدنەوەی ئاوەدانكاری و گەشەپێدان و پێشخستنی كوردستان، كە ساڵانی رابردوو بە هۆی شەڕ و سیاسەتی برسیكردن و ململانێی ناموجەب و بێ سەمەری ناوخۆییەوە راوەستابوو. مادام لە پاراستنی كوردستان و تێكشكاندنی پیلانەكانی هەڵوەشانەوەی قەوارەی هەرێمدا سەركەوتین، ئیتر كاتی دەستكردنەوەیە بە پێشخستن و گەشەپێدانەوەی وڵاتەكەمان.\nئەم هەڵبژاردنە متمانە و شەرعیەت بۆ دامەزراوەكانی كوردستان نوێ دەكاتەوە به پێكهێنانی په‌رله‌مانێكی تازه و حكوومه‌تێك به پاڵپشتییه‌كی بەهێزتر، تا بونیادنانی ده‌ستوورێكی سه‌رده‌می بۆ هه‌رێمی كوردستان كه حوكمڕانییه‌كی دروستتری لێ بكه‌وێته‌وه و، هاوكات دەنگیشمان زوڵاڵتر ده‌كات له عێراق بۆ داكۆكیكردن لە مافە دەستوورییەكانی كوردستان و، لە ناوخۆیشدا بە ئیرادەیەكی جیددیتر كار بۆ چاكسازییەكی سەرتاسەری بكەین كە بە قازانجی بەدیهێنانی عەدالەتی كۆمەڵایەتی و شەفافیەتی زیاتر و خۆشگوزەرانیی خەڵكی كوردستان بشكێتەوە.\nبانگەوازمان بۆ جەماوەری كۆڵنەدەری پارتیمان ئەوەیە، بە فروانی و بە گوڕوتینێكی پارتییانەوە بەشداری لەو پرۆسە دیموكراتییەدا بكەن و وەك هەمیشەش ئارام و سەنگین و لە ئاستی ناوبانگی بەرزی پارتەكەیاندا بن.\nعێراق و ناوچەكە بە هەلومەرجێكی دژواردا تێدەپەڕێ، ئاستی ناڕەزاییی خەڵك لە ئەدائی حكوومەت و دامەزراوەكانی تا دێ هەڵدەكشێ، قەیرانی پێكنەهاتنی لایەنەكان درێژەی كێشاوە، لەم هەلومەرجە ناسازەدا بۆ هەموو لایەك روون بۆتەوە كە ئەگەر مانەوەی عێراق وەك وڵاتێك مەبەست بێت، جگە لە گەڕانەوە بۆ دەستوور و ئەو پرنسیپانەی عێراقی نوێیان لەسەر دامەزرا، هیچ رێگەیەكی تر نییە.\nلەم پێودانگەوە بانگەوازی پارتی بۆ هەموو لایەنە كوردستانییەكان ئەوەیە، ناكۆكییە نێوخۆییەكان وەلاوە بنێین و پێكەوە و بە هەماهەنگی و هاوخیتابی، بە دەنگێكی یەكگرتووی بەهێز لە بەغدا، هەم داوا دەستوورییەكانمان بچەسپێنین و هەم كاریگەریمان بەهێز بێت بۆ راستەڕێكردنەوەی عێراق و گێڕانەوەی بۆ دەستوورسالاری و پێكهێنانی حكوومەتێكی رەشیدی خزمەتگوزاری، بەرمەبنای پێكهاتنی هەمووان.\nگەلی قوربانیدەری كوردستان ..\nپارتییە خۆڕاگر و كۆڵنەدەرەكان ..\nلە یادی شازدەی ئابدا، بەڵێن بۆ سەركردە و دامەزرێنەری پارتیمان مستەفا بارزانیی نەمر و كاكە ئیدریسی هەمیشە لە یاد و تێكڕای شەهیدانی پارتی و رێگای رزگاری كوردستان نوێ دەكەینەوە، كە کە پارێزەر و قوتابی بە وەفای ئەم رێبازە بین و تا بەدیهێنانی ئەو ئامانجەی كە ئەوان لە پێناویدا گیانیان سپارد، كۆڵ نەدەین.\nلە یادی شازدەی ئابدا، سەری رێز و نەوازش بۆ شەهیدانی كورد و كوردستان نەوی دەكەین. لە یەكەم شەهیدی شۆڕشەوە تا ئەو پێشمەرگە نەبەزانەی بە بەختكردنی گیانی خۆیان كوردستان و خەڵكەكەی و ناوچە كوردستانییەكانی دەرەوەی هەرێم و تەنانەت سەدانهەزار ئاوارە و پەناهەندەیان لە نەتەوە و ئایینی جیا جیا لە سەرسەختترین دوژمن پاراست. ئەوانەی بە قارەمانێتیی خۆیان سەنگ و ئەرزشی كوردیان لە جیهاندا گەیاندە لوتكەی رێز و ئیعتیبار. سڵاو و دروود بۆ خانەوادە سەربەرزەكانیان.\nدروود و سڵاو بۆ هێزی پێشمەرگەی كوردستان كە نەك هەر مەردانە كوردستانیان لە شەڕی داعشدا سەرخست، بەڵكو سەلماندیشیان كە لە سەروو هەموو ناكۆكییەكی نێوخۆیین و ئینتمای یەكەمیان تەنیا بۆ خاك و خەڵكی كوردستانە.\nسڵاو بۆ كادیرە دڵسۆزەكانی پارتیمان كە لە هەموو هەلومەرجێكدا خۆڕاگر و ماندوونەناس و نموونەی وررە و كۆڵنەدانن. سڵاوی گەرم بۆ تێكڕای ئەندام و لایەنگر و جەماوەری پارتیمان، ئەوانەی حەفتاودوو ساڵی رەبەقە ئاڵای پارتییان لە بەرزیدا هێشتۆتەوە و لە سەركەتن و شكست و لە هەوراز و نشێودا، باوەڕیان نەگۆڕ و ئیرادەیان پۆڵایین و ئیمانیان بە رێبازی بارزانی هەتا دێ پتەوتر دەبێ.\nسڵاو و پێزانین بۆ خۆڕاگریی تێكڕای گەلی كوردستان كە بەرگەی قەیرانی ئابووری و سەختیی ژیانیان گرت و سەرباری مەینەتی و نەبوونی، سەبەرز و خۆڕاگر بوون و سەلماندیان شكۆ و كەرامەتی نەتەوەیی لە سەرووی هەموو شتێكەوەیە. هەر ئەو سەربەرزییەش بوو دواجار شكستی بە قەیران هێنا.\nهەر شەكاوە بێ ئاڵای پارتیمان، پارتیی نەبەزین و كۆڵنەدان.\nسەركەوێ خەباتی رەوای نەتەوەی كورد و گەلی كوردستان .\nبژی كورد و كوردستان.\n16ی ئابی 2018


(25) ئێمه پێش تۆ هیچ پێغه‌مبه‌رێکمان ڕه‌وانه نه‌کردووه، که وه‌حیمان بۆ نه‌ناردبێت به‌وه‌ی که: بێگومان هیچ خوایه‌ک نیه جگه له من و ده‌بێت هه‌ر من بپه‌رستن.\n(26) خوانه‌ناسان ده‌یانوت: خوای میهره‌بان کوڕی بۆ خۆی بڕیارداوه (فریشته‌کان ڕۆڵه‌ی ئه‌ون)، پاکی و بێگه‌ردی بۆ ئه‌و زاته‌یه، به‌ڵکو ئه‌وانه به‌نده‌ی ڕێزداری ئه‌ون.\n(27) (ئه‌و فریشتانه ئه‌وه‌نده ڕه‌وشت به‌رزن) هه‌رگیز (نافه‌رمانی ناکه‌ن و) قسه له‌قسه‌یدا ناکه‌ن و له گوفتاردا پێشی ناکه‌ون، ئه‌وانه به فه‌رمانی ئه‌و ده‌جوڵێنه‌وه و فه‌رمانی ئه جێبه‌جێ ده‌که‌ن.\n(28) هه‌ر خوا ده‌زانێت ئه خه‌ڵکه له ڕابوردوودا چیان ئه‌نجامداوه و له داهاتووشدا چی ئه‌نجام ده‌ده‌ن (دنیا و قیامه‌ت، ڕابوردوو و داهاتوو، بۆ ئه‌و زاته چوونیه‌که)، فریشته‌کانیش تکاکار نابن ته‌نها بۆ ئه‌و که‌سانه نه‌بێت خوا پێی ڕازییه و ئه‌و فریشتانه له ترسی ئه‌و زاته ناوێرن هیچ سه‌رپێچیه‌ک ئه‌نجام بده‌ن.\n(29) خۆ ئه‌گه‌ر یه‌کێک له فریشته‌کان (له خۆی غه‌ڕڕا بێت) بڵێت: به‌ڕاستی منیش خوام بێجگه له‌و، ئه‌وه پاداشتی ده‌ده‌ینه‌وه به دۆزه‌خ، هه‌ر به‌و شێوه‌یه پاداشتی سته‌مکاران و یاخیه‌کان ده‌ده‌ینه‌وه\n(30) ئایا ئه‌وانه‌ی بێباوه‌ڕ بوون نه‌یانبینیووه و بۆیان ڕوون نه‌بۆته‌وه به‌ڕاستی ئاسمانه‌کان و زه‌وی یه‌ک پارچه بوون له‌وه‌ودوا لێکمان جیا کردنه‌وه (که ئه‌مه ئاماژه‌یه بۆ ئه‌وه‌ی که ئه‌م ڕاسته‌قینه له‌لایه‌ن ئه‌وانه‌وه په‌ی پێ ده‌برێت)، له ئاویش هه‌موو شتێکی زیندوومان فه‌راهه‌م هێناوه (ئاو زۆربه‌ی پێکهاته‌ی له‌شی ئاده‌میزاد و زینده‌واران و ڕووه‌ک پێکده‌هێنێت)، ئایا ئه‌وانه هه‌ر باوه‌ڕ ناهێنن (به‌و ڕاستیانه و به‌و ده‌سه‌ڵاته بێ سنووره‌ی ئێمه)؟!\n(31) له زه‌ویشدا که‌ژو کێوه‌کانمان چه‌سپاندووه، تا لاسه‌نگ نه‌بێت و لار نه‌بێته‌وه و هه‌ڵیان نه‌گێرێته‌وه، له لاپاڵی چیاکان و له دۆڵه‌کاندا ڕێگاو بانی فراوانمان سازاندووه، بۆ ئه‌وه‌ی خه‌ڵکی ژیان بۆ خۆیان دابین بکه‌ن و هه‌روه‌ها ڕێیان له گه‌نجینه و ناز و نیعمه‌ته شاراوه‌کان بکه‌وێت.\n(32) ئێمه ئاسمانمان کردووه به سه‌قفێکی پارێزراو، که‌چی ئه‌وانه ڕوو وه‌رده‌گێڕن له هه‌موو نیشانه و به‌ڵگه‌کانی ئاسمان.\n(33) هه‌ر ئه‌و زاته‌یه که شه‌وو ڕۆژی به‌دیهێناوه، خۆر مانگیش دروست کردووه، هه‌ریه‌که‌یان له خولگه‌یه‌کدا ده‌سوڕێته‌وه (زوه‌ی به ده‌وری خۆردا و مانگیش به‌ده‌وری زه‌ویدا).\n(34) ئێمه پێش تۆ ژیانی هه‌میشه‌یی و نه‌مریمان به هیچ که‌سێک نه‌به‌خشیووه، جا ئایا ئه‌گه‌ر تۆ بمریت، (دوای مه‌رگی تۆ) ئه‌وه ئه‌و خه‌ڵکه ژیانی هه‌میشه‌یی ده‌به‌نه‌سه‌ر و نامرن؟!\n(35) هه‌موو که‌سێک ده‌بێت مردن بچێژێت و شه‌رابی مه‌رگ بنۆشێت، بێگومان ئێمه ئێوه تاقی ده‌که‌ینه‌وه به‌شه‌ڕ و ناخۆشی و به‌ڵاو به‌خێرو خۆشی و دارایی و توانایی، سه‌ره‌نجام هه‌ر بۆ لای ئێمه ده‌هێنرێنه‌وه (تا پاداشتتان بده‌ینه‌وه).


سەرۆک بارزانی: شانازی بە ئەنجامی ڕیفراندۆم دەکەم و هەرگیز لێی پەشیمان نیم 2017-11-07\nسەرۆک بارزانی لە دیمانەیەکیدا لەگەڵ ڕادیۆی ئێن پی ئاڕی ئەمەریکایی ڕایگەیاند: ''شانازی بە ئەنجامی ڕیفراندۆم دەکەم و هەرگیز لێی پەشیمان نیم. راشیگەیاند کە پێداچوونەوەیەکی جیددی لە پێوەندییمان لەگەڵ ئەمەریکا دەکەینەوە.\nلە دیمانەیەکدا لەگەڵ ڕادیۆی ئێن پی ئاڕی ئەمەریکایی، (سەرۆک بارزانی) لە دوای ئەنجامی ڕیفراندۆم ئاسۆیەکی دیکەی بە ڕووی گەلی کوردستان نیشان دا، کاتێ بۆ ڕادیۆکە گوتی، ''کار بۆ سەربەخۆیی دەکەین و لە ڕیفراندۆم پەشیمان نیم.''\nئێن پی ئاڕ دەڵێ، گوێبیستی سەرکردەیەک دەبین کە ماوەی ١٢ ساڵ سەرۆکایەتیی هەرێمێکی ئۆتۆنۆمی کردووە و کە بە ناوچەیەکی سەقامگیر و ئارام ناوی دەرکردووە، ئەم دیمانەیە دوای ئەوە دێ کە (بارزانی) سەرۆکایەتیی پرۆسەی ریفراندۆمی کرد و بڕیارییشی دا کە ماوەی سەرۆکایەتیی بۆ درێژ نەکرێتەوە.\nلە دەستپێکی دیمانەکەدا ڕادیۆی ئین پی ئاڕ دەڵێت، لەگەڵ ئەوەی کە ناوچەیەکی زۆر لە خاکی کوردستان دەستی بەسەردا گیراوە، کە مەبەستی لە کەرکووک و ناوچە کوردستانییەکانی دەرەوەی ئیدارەی هەرێمە، بەڵام (سەرۆک بارزانی) دەڵێت: ''پەشیمان نیم لە ڕیفراندۆم.'' (بارزانی) تەمەنی ٧١ ساڵە و لە حەفتەی ڕابردوودا دەستی لە پۆستی سەرۆکی هەرێمی کوردستان هەڵگرت.\nرادیۆکە باسی لەو هێرشەی هێزەکانی عێراق و میلیشای حەشدی شەعبی کردووە، کە دەستیان بەسەر کەرکووکدا گرت، لە وەسفی شەڕەکەدا دەڵێت: هێزەکانی عێراق لەگەڵ میلیشیای شیعە، کە لەلایەن ئێرانەوە پاڵپشتی دەکرێن، دەستیان بەسەر کەرکووکدا گرت، کە ناوچەیەکی دەوڵەمەندە بە نەوت. لەو هێرشەی کە کردیانە سەر ئەو ناوچانە دەبابە و چەکی ئەمەریکایی بەکار هات. (بارزانی) لەو بارەوە گوتی: ''ئەمەریکا هیچ شتێکی بۆ وەستاندنی ئەو دەبابانە نەکردووە و ئەمەش چاوەڕواننەکراو بوو. چەک و دەبابەی ئەمەریکایی، کە ئەمەریکا داویەتە هێزی عێراق بۆ ئەوەی لە شەڕی دژی داعش بەکاری بێنن، لە دژی گەل ئەو چەکانە بەکار هێنران، ئەوان چەکی ئەمەریکایی و تانکی ئەبرامز و چەکی دیکەیان بەکارهێنا کەچی ئەمەریکاش بێدەنگ بوو، ئەمەش چاوەڕەواننەکراو بوو، کە ئەمەریکا لێی بێدەنگ بێت.''\nرایۆی ئێن پی ئاڕ دەڵێ، ئەگەرچی (بارزانی) رازی نەبوو کە وادەکەی لە پۆستی سەرۆکی هەرێمی کوردستان بۆ درێژبکرێتەوە بەڵام ئەو سەرۆکی گەورەترین پارتی کوردستانە. لایەنگرانی لە هەرێمی کوردستان بە باوکی رۆژگاری نوێی کوردستان ناوی دەبەن، لە ٢٠٠٣ وە بارزانی کوردەکان یەکێکن لە هاوپەیمانە نزیکەکانی ئەمەریکا، بەڵام (بارزانی) دەڵێ، دەبێ ئەمە بگۆڕدرێت و پێداچوونەوەیەکی جیددی لەو پێوەندییەمان لەگەڵ ئەمەریکا دەکەینەوە.\nپێگەی ئێن پی ئاڕ دەنووسێت: ئەمەریکا گوتوویەتی کە نایەوێ عێراق دابەش ببێت، هەروەها هەرێمی کوردستانیشیان لە ئەنجامدانی ڕیفراندۆم ئاگادار کردوە و دەوڵەتانی دیکەیش ترسیان لە دروستبوونی دەوڵەتی کوردستان هەبوو، سەبارەت بە پێوەندیی نێوان ئەمەریکا و هەرێمی کوردستان، (بارزانی) دەڵێت: ''ئەو هەڵوێستەی ئەمەریکا وادەکات گەلی کوردستان متمانەی بە ئەمەریکا کەم بێتەوە و ڕۆژ دوای ڕۆژ ئەو متمانەیەیان بە ئەمەریکا لاواز ببێ.''\nرادیۆکە دەڵێ، (مەسعوود بارزانی) وەک باوکی ئەفسانەی پێشمەرگەیە کە لەچیاکانەوە دژی هێزەکانی عێراق جەنگاون، بەدرێژایی ژیانی بۆ کوردستان جەنگاوە و ریفراندۆمیش دەستکەوتی بارزانییە، بەڵام ئێستا کوردەکان بە چەندین هێزەوە دەورە دراون، کەچی (بارزانی) لە ریفراندۆمدا پەشیمان نییە.\nلەبارەی ڕیفراندۆمیشەوە (سەرۆک بارزانی) دەڵێت: ''شانازی بە ئەنجامی ڕیفراندۆم دەکەم و شانازیش بەوە دەکەم، کە دەرفەتێکم بە گەلی کوردستان بەخشی بۆ ئەوەی دەنگی خۆیان بدەن و هەرگیز لێیشی پەشیمان نیم.''\nئێن پی ئاڕ لە کۆتاییدا دەڵێ، (بارزانی) باوەڕی وایە دەوڵەتی کوردستان نامرێ، و زۆر گەنج هەن کە پێشمەرگەیش نین، هەروەک بارزانی دەڵێ، بەرگری دەکەن و کار بۆ سەربەخۆیی کوردستان دەکەن.


په‌رله‌مان به‌دواداچوون بۆ کێشەی کەسوکاری ئەنفالکراوان دەکات\n2019-10-22 [11:34 AM]\nسەرۆکی لیژنەی کاروباری شەھیدان لە پەرلامانی ھەرێمی کوردستان ڕای دەگەیەنێت خەریکی بەدواداچوونین بۆ چارەسەکردنی کێشەی کرێی خوێندنی کەسوکاری شەھیدان و ئەنفالکراوان و زیندانیانی سیاسی.\nسەوسەن محەمەد سەرۆکی لیژنەی کاروباری شەھیدان و جینۆساید و زیندانیانی سیاسی لە پەرلەمانی کوردستان لە پرێس کۆنفرانسێکدا رای گەیاند: "دوای بەدواداچوونمان لەسەر پرس و کێشە و گرفتەکانی کەسوکاری شەھیدان و زیندانیانی سیاسی لە وەزارەتی شەھیدان و بەڕێوەبەرایەتییەکان ئەمڕۆ سەردانی وەزارەتی داراییمان کرد، بەتایبەت لەو ماوەیەدا کۆمەڵێک لە زیندانیانی سیاسی یاداشتیکیان ئاڕاستەی لیژنەکەمان کردووە و داوای ماف و ئیمتیازاتی خۆیان کردووە.\nگوتیشی: "ھەفتەی رابردوو سەردانی وەزارەتی شەھیدانمان کر و تەواوی ئەو کێشە و گرفتانەمان لەگەڵ وەزارەتی شەھیدان باس کرد، ئەمڕۆش سەردانی وەزارەتی داراییمان کرد و لەسەر ئەو بابەتە، چونکە وەزارەتی دارایی بە جۆرێک لە جۆرەکان پەیوەستە بەو بابەتە".\nئەوەشی خستە ڕوو: "دوای دانیشتنێکی لەگەڵ وەزیری دارایی تێگەیشتنی باش ھەبوو لە نێوانمان بۆ ئەوەی دەر‌چەیەک بۆ چارەسەری ئەو کێشانە بدۆزینەوە، وەڵامەکانی وەزیری دارایی دڵخۆشکەر بوون، لەو چوارچێوەیەشدا ھەماھەنگی باش لە نێوان لیژنەکەمان و وەزارەتی دارایی و وەزارەتی بۆ ئەوەی بتوانین تەواوی ماف و ئیمتیازاتی کەسوکاری شەھیدان و ئەنفالکراوان و زیندانیانی سیاسی دابین بکەین و ئەو کێشانەی ھەیانە چارەسەری بکەین".\nسەوسەن محەمەد: "تا ئێستا کێشەی دارایی ھەیە و ئەو کێشەیە چارەسەر نەبونە ، بەڵام وەزیری دارایی ئاماژەی بۆ ئەوە کرد ئەوان لە دەرچەیەک دەگەڕێن بۆ چارەسەری ئەو کێشانە".\nگوتیشی: "ئێمە داکۆکی لە مافەکانی کەسوکاری شەھیدان و ئەنفالکراوان و زیندانیانی سیاسی دەکەین، بە تایبەت ئەو خوێندکارانەی لە کرێی خوێندن بێبەشن، بۆ ئەم مەبەستەش لەگەڵ لایەنە پەیوەندیدارەکان لە پەیوەندی بەردەوامین".\nسەرۆکی لیژنەی کاروباری شەھیدان و جینۆساید و زیندانیانی سیاسی راشی گەیاند: "وەزیری دارایی باسی لەوھش کرد پێشنیارەکان کۆ بکەینەوە بۆ ئەوەی بزانین چەند خوێندکار لە کرێی خوێندن بێبەشن و بڕی چەند پارەی پێویستە بۆ ئەوەی ئەو کێشەیە چارەسەر بکرێت و کرێی خوێندنیان بۆ دابین بکرێت".


عه‌لی سیستانی: ده‌بێت به رێككه‌وتنی پێشوه‌خته‌ی نێوان لایه‌نه‌كان حكوومه‌تی نوێی عێراق پێك بێت\n24/1/2020 - 14:30\nمه‌رجه‌عییه‌ت پێداگری ده‌كات له چاكسازی ریشه‌یی كه ده‌مێكه هاووڵاتیان داوای ده‌كه‌ن و قوربانیان بۆ داوه\nئه‌مڕۆ هه‌ینی ئه‌حمه‌د سافی نوێنه‌ری مه‌رجه‌عی باڵای شیعه‌كانی عێراق عه‌لی سیستانی له میانی نوێژی هه‌ینی له كه‌ربه‌لا راگه‌یه‌ندراوێكی عه‌لی سیستانی خوێنده‌وه.\nله راگه‌یه‌ندراوه‌كه سیستانی رایگه‌یاند: مه‌رجه‌عییه‌تی ئایینی پێداگره له‌سه‌ر بنه‌ما سه‌ره‌تایی و سه‌ره‌كییه‌كانی خۆی ئه‌ویش بریتیه له رێزگرتن له سه‌روه‌ری ده‌سه‌ڵات له عێراق و سه‌ربه‌خۆیی سیاسی ، هاوكات له‌به‌رامبه‌ر هه‌ر كه‌س و لایه‌نێك ده‌وه‌ستێته‌وه كه به هه‌ر بیانوویه‌ك دژی ئه‌م بنه‌مایه بن.\nگوتیشی: پێویسته هاووڵاتیانی عێراقی بۆ ده‌ربڕینی ناڕه‌زایه‌تی خۆیان بێ چوونه ژێر كاریگه‌ری ده‌ره‌كی و له رێگه‌ی خۆپیشاندانی هێمنانه ، داوای مافه‌كانیان بكه‌ن و به‌ده‌ستی بێنن.\nسیستانی ئاماژی به‌وه‌شكرد: مه‌رجه‌عییه‌ت پێداگری ده‌كات له چاكسازی ریشه‌یی كه ده‌مێكه هاووڵاتیان داوای ده‌كه‌ن و قوربانیان بۆ داوه.\nهۆشداریشی دا كه خه‌مساردی له‌م بابه‌ته، ده‌بێته هۆی قوربانیدانی زیاتر و ناسه‌قامگیری سیاسی و ئه‌منی زیاتری لێده‌كه‌وێته‌وه.\nمه‌رجه‌عییه‌ت ئه‌وه‌شی وه‌بیرهێناوه كه پێكهاتنی حكوومه‌تی نوێ له واده‌ی دیاریكراو به‌پێی ده‌ستوور دوا كه‌وتووه، بۆیه بۆ كۆتایی هێنان به‌و ره‌وشه قه‌یراناوییه و پێكهێنانی حكوومه‌تێكی نوێ ، پێویسته لایه‌نه سیاسییه ناكۆكه‌كان رێككه‌وتنی پێشوه‌خته ئه‌نجام بده‌ن.\nله كۆتاییدا مه‌رجه‌عییه‌ت داوای له سه‌رجه‌م لایه‌نه‌كان كرد ئاگاداری گه‌وره‌یی مه‌ترسی و ئاسته‌نگه چاره‌نووسسازه‌كانی ئه‌م قۆناغه بن و به‌زوویی رێكبكه‌ون بۆ ئه‌وه‌ی به‌رژه‌وه‌ندی باڵای گه‌لی عێراق بپارێزرێت.\nته‌ندروستی عێراق: ژمارەی گیانلەدەستدان بەهۆی كۆرۆنا كه‌مبۆته‌وه\nهێزێكی دژه تیرۆری عێراق گه‌یشته پارێزگای زیقار\nپەرلەمانی عێراق خوێندنەوەی یەكەم و دووەم بۆ ژمارەیەك پڕۆژە یاسا دەكات\n3 گولـله هاوه‌ن له‌نێو ناوچه‌ی سه‌وزی به‌غدا كه‌وتنه خواره‌وه


هویچ قسه‌یگ له‌باوه‌ت كورده‌یل فه‌یلى نیه - شـه‌فـه‌ق نيـوز\nهویچ قسه‌یگ له‌باوه‌ت كورده‌یل فه‌یلى نیه\nده‌مكوتكردن هاتن، و ئى حاڵه چه‌ن ده‌یه‌یگ كیشا، و كه‌ناڵه‌یل ڕه‌سانن ناوخوه‌یى و ده‌ره‌كییش فره باس ئى تاوانه‌یله كردن، وه‌لى ئه‌وه‌گ تویش كورده‌یل فه‌یلى هات له‌گشت چین و لایه‌نیگ تر زیاتر بوى.چوینكه ئى چینه تویش كاره‌ساته‌یل فره‌یگ هات و وه زووره‌ملى كووچوه‌پیان كردن و ڕه‌گه‌زنامه له‌لیان بردن و هه‌رچى وه‌ره‌قه و مسته‌مسه‌كات ڕه‌سمیه له‌لیان بردن جوور جنسیه و شه‌هاده‌ى جنسیه و سه‌نه‌ده‌یل موڵكه‌یلیان، ئه‌وه بیجگه چه‌پاوكردن داراونه‌دارایان، وه‌لى كه‌س له‌ى باوه‌ته نه‌هاته زووان و قسه‌یگ نه‌كرد، وه‌تایبه‌تى له كه‌ناڵه‌یل ڕه‌سانن، چمانى هویچ نه‌وى و هویچ نه‌كریا.\nله‌وه‌ختیگ ك كاره‌سات كورده‌یل كاره‌سات گه‌ورا و كه‌موینه‌یگ بوى و شایسته‌ى ئه‌وه نه‌وى ك وه‌ى جووره پشتگووش بخریه‌ید و سڕپوو بكریه‌ید له شوون ئه‌وه‌گ له ماڵ و له‌وڵات خوه‌یان وه‌زوور ده‌ركریان و فڕه‌یان دریا ئه‌ودیم سنوور وڵات ئیران له‌ناوڕاس كێڵگه‌یل مین (حقول الالغام) ك فره‌كه‌س له‌لیان بوینه قوربانى، بیجگه ئه‌وانه‌گ له ورسێتى و تینێتى له ڕیگه مردن .. و كه‌سیش باسیان نه‌كرد.\nجایڵه‌یل كورده‌یل فه‌یلى خزمه‌ت عه‌سكه‌رى خوه‌یان كردن و گوڵ جایڵ جوانى خوه‌یان له وه‌رگرى كردن له عیراق سیسه‌وكردن له جه‌نگ ناونى عیراق و ئیران ، و له‌جیاتى پاداشت و خه‌ڵات كردنیان وه‌ك پاڵه‌وان جه‌نگ، تویش ده‌سگیركردن و زندانى كردن هاتن و ئنجا بى شوون و نوین كریان له قه‌ورسانه‌یل ده‌سه‌جه‌مى، ك تا ئیسه‌یش كه‌س نیه‌زانى هانه كوو؟ و كه‌س باسیان نیه‌كه‌ى.\nئه‌یه گشتى به‌ڵگه و ده‌لیله ك حكوومه‌تیش كێشه‌ى كورده‌یل فه‌یلى پشتگووش خستیه و په‌رله‌مانیش ناویان نیه‌تیه‌رى، له‌وه‌ختیگ ك دوینیمن كه‌ناڵه‌یل ڕه‌سانن سه‌رقاڵ كێشه‌یلیگ ده‌ره‌كیه و خوه‌ى دویره‌و خستیه له مه‌ینه‌ت هاووڵاتیه‌یل عیراقى و وه‌تایبه‌تى كورده‌یل فه‌یلى ك هیمان تویش مه‌ینه‌تیه‌یل گه‌ورایگ هاتنه له‌وه‌خت سه‌رداین فه‌رمانگه‌یل ده‌وڵه‌ت ئه‌را وه‌رگردن شه‌هاده‌ى وه‌فات قوربانیه‌یلیان، و هویچ كه‌سى باس فه‌یلیه‌یل نیه‌كه‌ى\nته‌ماشا كه‌یم ك میدیاى حكوومى سه‌رقاڵه وه‌وه‌گ له لیبیا ڕوى ده‌ید یا له وڵاته‌یل عه‌ره‌بى تره‌ك و هویچ ماوه و ڕوى وه‌ریگ ئه‌را كێشه‌یگ گرنگ نه‌یرى؛ جوور ساڵیاد 31 ساڵه‌ى ده‌ركردن كورده‌یل فه‌یلى، ئه‌یه له لایگ و له‌لایگتر سه‌رۆكایه‌تى ئه‌نجوومه‌ن نوێنه‌ره‌یل قه‌بوول نیه‌كه‌ید به‌یاننامه‌یگ وه‌ى بوونه‌وه بخوه‌نریه‌یده‌وه وه‌مه‌هانه‌ى ئه‌وه ك نیه‌ود په‌رله‌مان بكریه‌یده مه‌نبه‌ریگ ئه‌را خوه‌نستن به‌یاننامه و وتار، و یه‌یشه دوچه‌وه‌كى كردن ئاشكرایگه، چوینكه ڕووژانه به‌یاننامه له په‌رله‌مان خوه‌نریه‌یده‌وه، وه‌لى به‌یاننامه‌یگ سه‌باره‌ت وه چین گه‌ورایگ جوور چین كورده‌یل فه‌یلى گووش وه‌پى نیه‌دریه‌ید، هه‌رچه‌نى ك بایه‌ته ئه‌نجوومه‌ن نوێنه‌ره‌یل بى لایه‌نى خوه‌ى نیشان بیه‌ید له بڕیارداین، و هویچ قسه‌یگ له‌باوه‌ت كورده‌یل فه‌یلى نیه.\nشایان باسه ك دادگاى باڵاى تاوان بڕیاریگ ده‌ركرد ئه‌وه‌گ تویش كورده‌یل فه‌یلى هات وه‌ده‌س ڕژیم وه‌رین وه جینۆساید دا قه‌ڵه‌م، و له شوون ئى بڕیاره ڕیزدار مه‌سعود بارزانى سه‌رۆك هه‌رێم كوردستان داوا له گشت لایه‌نه‌یل په‌یوه‌ندیدار كرد له عیراق فیدرالى و هه‌رێم كوردستان ك بكه‌فنه شوون هه‌رچشتى خزمه‌ت ڕه‌سنیده دادپه‌روه‌رى وه هه‌ق كورده‌یل فه‌یلى له گشت مه‌یدانیگه‌وه تا ماوه بدریه‌یده پیان قه‌ره‌بوو خوه‌یان وه‌ربگرن و هه‌رچى هه‌ق خوریاى خوه‌یانه بارنه‌وه ك له لایه‌ن ڕژیم وه‌رینه‌وه چه‌پاوكریا و بایه‌تیشه ئاسانكارى ئه‌رایان بكریه‌ید تا ڕۆتین بشكیه‌ید و ته‌گه‌ره‌ى نواى معامه‌لاتیان لاوریه‌ید.\nن: مه‌حه‌مه‌د عه‌لى سه‌ماوى


وتەبێژی موقتەدا سەدر، ڕێبەری ڕەوتی سەدر ڕایگەیاند، پێش سەردانی پاپا فرانسیس بۆ بەغدا، ترسیان هەبووە لە سەردانەکەدا زیان بە پاپا بگەیەنرێت، بۆیە هەموویان لەسەر هێڵ بوون تا ڕێوشوێنی ئەمنی توندبگیرێتەبەر و سەردانەکەی پاپا بەسەلامەتی ئەنجام بدرێت.\nسەڵاح عوبەیدی،، وتەبێژی موقتەدا سەدر، ڕێبەری ڕەوتی سەدر (شەممە 6ی ئاداری 2021) بە دەنگی ئەمەریکای ڕاگەیاند، "سەردانەکەی پاپا فرانسیسی بۆ عێراق سەردانێکی گرنگە و هەموو عێراقیەکان چاودێری سەردانەکە دەکەن، جگە لەهەندێک دەنگی نەشاز."\nئاماژەی بەوەشکردووە، پێش سەردانەکەی پاپا، موقتەدا سەدر بە ترسەوە مامەڵەی کردووە و داوایکردووە ڕێوشوێنی ئەمنی توند بگیرێتەبەر، تا پاپا بەسەلامەتی بێت و بەسەلامەتی بگەڕێتەوە، بۆیە لەگەڵ گەیشتنیدا بە بەغدا، موقتەدا سەدر بەخێرهاتنی کردووە و وتی، "پاپا فرانسیس و عەلی سستانی دوو کەسایەتی ئاشتیخوازن، بۆیە سەردانەکە کاریگەری باشی دەبێت لەسەر دۆخی عێراق."\nسەبارەت بە ڕێگەنەدان بە هیچ بەرپرسێکی عێراقی تا لەگەڵ پاپا فرانسیس دا، سەردانی عەلی سستانی بکات، وتەبێژی سەدر ئاماژەی بەوەکردووە، "سەید سستانی نایەوێت خۆی و نوسینگەکەی تێکەڵ بە سیاسیەکان بێت، چونکە دەستیان هەبووە لە گەندەڵی و کەمتەرخەمیدا."\nپاپا فرانسیس لەڕۆژی یەکەمی سەردانەکەیدا لە بەغدا مایەوە و لەگەڵ سەرۆک کۆمار و سەرۆک وەزیران کۆبووەەوە، دواتر سەردانی شاری نەجەف-ی کرد و عەلی سستانی، ڕێبەری باڵای شیعەکانی عێراقی بینی.\nبڕیارە سبەینێ یەکشەمەش، سەردانی شاری هەولێر و موسڵ بکات، دواتر کۆتایی بەسەردانەکەی بۆ عێراق بهێنێت.


بڵێسە جەبار فەرمان: بەردەوامبونی حكومەت بەم شێوازە زەحمەتە - ئاوێنه\nپارتی به‌رپرسی یه‌كه‌مه له‌م دۆخه\nبڵێسە جەبار فەرمان: بەردەوامبونی حكومەت بەم شێوازە زەحمەتە\nبڵێسە جەبار فەرمان ئەندامی سەركردایەتی یەكێتی نیشتمانی كوردستان لەم گفتوگۆیەی ئاوێنەدا دەڵێت “لەم هەرێمەدا هەمومان بەرپرسین، لەوانەشە پشكی شێری بەرئێمەو پارتی بكەوێت”.\nئاوێنە: وەك سیاسیەك خوێندنەوەت چیە بۆ ئەم دۆخە؟\nبڵێسە جەبار فەرمان: دۆخێكی زۆر ناخۆشە تێكەوتوین باری ئابوری خەڵك زۆر خراپەو خەڵك مافی خۆیەتی ناڕەزایەتی دەربڕێت، چارەسەر هەیە بەڵام چارەسەرەكان ئانی نین دەبو حكومەت زوتر بیری لەچارەسەر بكردایەتەوە، من پێشتریش وتومە لەسەرەتای ساڵی 2014 و پێش دورستبونی ئەم حكومەتە زانیومانە قەیرانی لەپێشە دوچاری جۆرەها كێشە ئەبێتەوە بەڵام لەبری ئەوەی دەستبكەین بەپاكێجی چاكسازی‌و ڕێگاچارەسەر بدۆزینەوە 270 ڕۆژمان پێویستبو تەنها بۆ تەشكیلی حكومەت دواتریش حكومەت‌و پەرلەمان ئەوەندەی بەشتی لاوەكیەوەسەرقاڵبون سەرقاڵی چارەسەری ئەم قەیرانە نەبون كە ڕوبەڕومان دەبوەوە، بێگومان زۆر كەس هاواریان دەكرد ئەم هەرێمە بەرەو قەیران دەڕوات لەتەخشان‌و پەخشانكردنی پارەو زەوی‌و پلەوپایەدا ئەم قورساییە هەڵناگیریت، بەهەرحاڵ ئەم كەمكردنەوەی موچەیە شتێكی زۆر زۆر خراپەو خەڵكی ڕوبەڕوی هەژاری كردوەتەوە.\nئاوێنە: بەم هەمو قەیرانەوە هەستناكەیت حكومەت بەرەو ڕوخان دەڕوات؟\nبڵێسەجەبار فەرمان: هیوادارم بەرەو ڕوخان نەڕوات، ئەگەر بڕوخێت چارەسەری تر چیە؟ پێكهێنانی حكومەتێكی نوێ یان هەڵبژاردنی پێشوەخت بەم نەبونی‌و توڕەیی جەماوەرەوە قورسە بۆیە هیوادارم چارەسەری تر بدۆزنەوە یان بازاڕ بەشێوەیەك كۆنترۆڵ بكەن لەگەڵ گیرفانی خەڵك بگونجێت ئیتر بەزیادكردنی باج لەسەر كۆمپانیاكانی فرۆشتنی نەوت یان چارەسەری تر بۆ ئەوەی خەڵك چیتر ئەوەندە ڕوبەڕوی نەهامەتی نەبنەوە.\nئاوێنە: رای خۆت چییە لەبارەی ئەو قورساییەی روبەروِی حكومەت بوەتەوە؟\nبڵێسە جەبار فەرمان: دەبێت بەهەمومانەوە هاوكاربین حكومەت بەتەنها هیچی پێناكرێت، حیزبیەكان ئەم هەمو كۆبونەوەیە بۆ كۆبونەوە نەكەن بەڵكو بڕیاردان بێت بۆ ڕێگەچارەسەر بۆ ڕزگاركردنی میللەت‌و حكومەت لەم قەیرانەی تێكەوتوین.\nئاوێنە: ئێستا خەڵك پەنجەی تۆمەت بۆ ئێوەو پارتی ڕادەكێشن دەڵێن پارەهەیەو نایخەنە بازاڕەوە؟\nبڵێسە جەبار فەرمان: ناتوانم بڵێم ڕاستەیان نا، لەم هەرێمەدا هەمومان بەرپرسین، لەوانەشە پشكی شێری بەرئێمەو پارتی بكەوێت بەڵام هەمو لایەنەكان بەرپرسن‌و بەرپرسیاریەتی دەكەوێتە ئەستۆی هەموی ڕەوا نیە نیەكەس خۆی بدزێتەوەو خۆی پیاوباش‌و خەڵكی تر پیاوخراپ بكات، لەو دیدەوە ڕاستە یەكێتی‌و پارتی پشكی زیاتریان بەردەكەوێت.\nئاوێنە: ئێوە پۆستی باڵاتان لەحكومەت هەیەو تەنانەت لەسلێمانی خەڵك ڕەخنە لەئێوەش دەگرن وەكو یەكێتی؟\nبڵێسە جەبار فەرمان: خەڵك مافی خۆیەتی لەكاتێكدا بەئەرك‌و فەرمانی خۆی هەڵدەستێت ئەبێت حكومەتیش پێزانینی هەبێت‌و بەئەرك‌و مافی خۆی هەستێت موچەكەی بداتێ، بەڵام پشكی زۆر لەحكومەت ئێمە نین‌و ئەوە پارتیە21 وەزیرو وەزارەتی بەدەستەوەیە لەناو ئەنجومەنی وەزیراندا بۆیە بەرپرسیاریەتی زۆرو یەكەم لای ئەوانە، بەڵام بەكشانەوە هیچ چارەسەر نابێت بۆیە شانمان داوەتە بەری‌و بەهاوكاری لایەنەكانی تر بەشوێن چارەسەردا دەگەڕێین.\nئاوێنە: تۆ وەكو كادیرێكی باڵای حیزبی تاچەند لەم حكومەتە ڕازیت؟\nبڵێسە جەبار فەرمان: حكومەت بەمشێوەیە هەڵناسەنگێنرێت، ئەبێت لەهەمو لایەكانەوە هەڵسەنگاندنی بۆبكەین، ئەم حكومەتە هەر لەسەرەتای دروستبونیەوە لەسەرەتای 2014 وە بودجەی وەرنەگرتووە بۆیە حكومەتێكی پڕ قەیران‌و كێشەیە بۆیە ئەتوانین بڵێین حكومەتی ئیدارەدانی قەیرانە پێكهێنراوە نەك حكومەتێك كە وەبەرهێنانی تێدابێت ئەویش بەهۆی دۆخەكەوە كە توشی هاتوە.\nئاوێنە: پێمخۆشە بەڕونی وەڵامی ئەوە بدەیتەوە، ئایا حكومەت بەم دۆخەوە بەردەوام دەبێت؟\nبڵێسە جەبار فەرمان: نازانم بەردەوام دەبێت یان نا، بەڵام دەبێت بەدوای چارەسەر بگەڕێت‌و هەرێم لەم قەیرانە ڕزگار بكات، چارەسەریش ئەوە نیە كە بڕۆن بەوڵاتاندا بگەڕێن‌و قەرزی زیاتر وەربگرن ئەم هەرێمە زیاتر بخەنە ژێرباری قەرزەوە، دەبێت بەدوای چارەسەریتردا بگەڕێن، وەكو ئەشبینین چونەوە بۆ بەغداد هیچی لێبەدینەهات، بەگۆڕینی سیاسەتی ناوخۆ یان لەگەڵ بەغداد دەبێت بەشوێن چارەسەری تردا بگەڕێن چونكەبەم شێوازە بەردەوامبون زەحمەتە.\nئاوێنە: ئایا بون بەدەوڵەت چارەسەرە؟\nبڵێسە جەبار فەرمان: دەوڵەت خەون‌و ئامانجی هەمومانە، بەڵام رێگەو شێوازی دروستبونی هەریەكەو تێڕوانینی جیاوازمان بۆی هەیە، ئایا ئەم هەرێمەی كە ئێستا هەمانە بەم شێوەیە خەڵك بەمە ڕازیە؟ لەكاتێكدا خەڵك لەم حكومەتە ناڕازیە ئەگەر حكومەتەكەت ناونا دەوڵەت خەڵك پێی ڕازییە؟ دەبێت ڕای خەڵك وەربگرین.\nنووسراوە لە 2016-02-12 2:36 pm


ئێمه کێین و ئێوه کێن: زنجیره ووتار؟. به‌شی هه‌شته‌م ... نه‌جمه‌دین شێخ بزینی - سوید\nله‌کۆتایی به‌شی حه‌وته‌م،هاتینه سه‌رخاڵی ئه‌وڕوداوانه‌ی بونه به بنێشته تاڵه‌ی ژێر دگان بۆ تانوت لێدان له یه‌کتر،جا هه‌رچه‌نده ناخۆشترین و نه‌گونجاوترین بابه‌ت به‌لامه‌وه که بیوروژێنم، ئه‌وخاڵانه‌یه که‌برینه کونه‌کانی ڕابوردوو ئه‌کولێێنه‌وه، به‌ڵام ناچاریشم بۆ ئه‌وه‌ی هه‌ندێ له‌ڕاستیه‌کان ده‌رکه‌وێت و هه‌مو لایه‌ک به پشکی ڕابردوی خۆی ڕازی بێت و نه‌یشارێته‌وه، ئیتر کۆتایی به باس کردنیان بهێنرێت،بۆ بریندارکردنی یه‌کتر و به شێوه‌ی هه‌ڵبه‌ستراو و ناڕاست، جا بۆ نه‌هێشتنه‌وه‌ی هیچ خاڵێک له‌وخاڵانه‌ی بۆنه هۆکاری ئه‌و جۆره نه‌هامه‌تیانه، ئه‌گه‌ڕێمه‌وه سه‌ر ڕوداوی یه‌که‌م، که‌سه‌ره‌تای دووبه‌ره‌کیه‌و له مه‌حه‌کی ئه‌ده‌ین!.\nئه‌وه ته‌نها من نیم وه‌ک ئه‌ندام وه‌یان هه‌وادارێکی پارتی ئاگاداری ئه‌وه‌بم که ئه‌یخه‌مه ڕوو، گومانی تێدا نیه ئه‌وانه‌ی له‌ته‌مه‌نی مندان،وه‌یان که‌مێ له‌ته‌مه‌نی منیش که‌مترن،ئه‌گه‌ر له ساڵی"١٩٦٤)له ڕێکخستنی پارتیدا بوبێت، چونکه له‌وسه‌رده‌مه‌دا تاکه حیزبی کوردستانی و کوردایه‌تی له باشوری کوردستاندا، ته‌نها پارتی دیموکراتی کوردستان به‌سه‌رۆکایه‌تی نه‌مر،موسته‌فا بارزانی بونی هه‌بو.ئه‌بێت ئاگاداری یه‌که‌مین به‌ڵاو کراوه‌ی مه‌کته‌بی سیاسی هه‌بێت، که له‌دژی سه‌رۆک موسته‌فا بارزانی، له‌ژێر مانشیتی"مه‌لامسته‌فا کوردستانی فرۆشت به مۆز و پڕته‌قاڵ"دیاره ئه‌وه ڕوداوی"٥٠"ساڵ به‌ر له‌ئێستایه ناوه‌رۆکی به‌ڵاوکراوه‌که به‌گشتی له‌بیرم نه‌ماوه،خۆ دیاره مرۆڤ په‌رتۆکێ وه‌یا گۆڤار و ڕۆژنامه‌یه‌ک ئه‌خوێنێته‌وه،له‌پاش ماوه‌یه‌ک زۆر،ناوی کتێبه‌که وه‌یان گۆڤاره‌که‌ی له‌بیر ئه‌مێنێت،به‌ڵام ناوه‌ڕۆکی مه‌حاڵه، بۆیه منیش هه‌رمانشێته‌که‌م به‌ته‌واوی له‌بیرماوه، وائه‌زانم ئه‌وه‌ش به‌سه بۆڕونکردنه‌وه‌ی ناوه‌ڕۆکی مه‌به‌سته‌که،دوبه‌ره‌کی له‌ئه‌نجامی چیدا ڕویداو،له پێناو چیدابو،له‌ساڵی/١٩٦٤،له‌کات و ساتی گوفتوگوی نێوان شۆڕش و دوژمن،واته به‌غدا له‌و سه‌رده‌مه‌دا،که بۆ یه‌که‌مین جاربو له‌مێژوودا دوژمن به‌شێوه‌ێ ناڕاسته‌وخۆ،دان به‌شکستی خویدا بنێت؟.\nله به‌شه‌کانی پێشوداکه‌مێک تیشکمان خستۆته سه‌ر ئه‌وخاڵانه‌و کردمانن به دوو هۆکاری سه‌ڕه‌کیه‌وه وه‌كو، بوواری لۆژیکی و به‌رژه‌وه‌ندی ماکی و میناکیه‌وه"مادی و معنوی"بۆیه ناچینه‌وه سه‌ر درێژه دان به شرۆڤه کردنه‌وه‌یان، ته‌نها ئه‌پرسین: ئایه ئه‌سه‌لمێندرێت که‌لایه‌نی مه‌کته‌بی سیاسی له‌پێناو به‌رژه‌وه‌ندی گشتی نه‌ته‌وایه‌تیدا ئه‌و هه‌ڵوێسته‌یان له‌و کاته ناسکه‌دا وه‌رگرت، که له‌ئه‌نجامیشدا به‌زییانی خۆیان شکایه‌وه‌و پارتیان کرد به‌دوو له‌ته‌وه به‌ناوی جه‌لالی و مه‌لاییه‌وه؟.هه‌روه‌هاش په‌راگه‌نده بونیان بۆ ده‌ره‌وه‌ی سنور و له دووای ماوه‌یه‌ک زۆر، گه‌ڕانه‌وه‌یان بۆ باوشی ڕژێمه فاشیستیه‌که‌ی به‌غدا،که بوه هۆکاری به‌کار هێنانی سه‌پاندنی ووشه‌ی"٦٦"به‌سه‌ریانداو، تاکو ئێستاکه‌ش له‌کاتی ڕودانی ململانێی له‌نێوان دڵسۆزانی پارتی و یه‌کیه‌تیدا، دڵسۆزانی پارتی ئه‌و ووشه‌یه به‌کار ئه‌هێنن،که دژ به‌به‌رژه‌وه‌ندی گشتی نه‌ته‌وایه‌تیه‌و هۆکاره بۆ له‌بار بردنی یه‌کڕێزی و یه‌ک هه‌ڵوێستی گه‌ل، ئه‌وه‌ش ته‌نها دوژمن لێی سودمه‌ند ئه‌بێت!.\nبه‌ڵام ئایه ڕاست ده‌رچو، کوردستان به مۆز و پڕتقاڵ فرۆشرا؟!، وه‌یان ئه‌وانه‌ی ئه‌وه‌یان ڕاگه‌یاند مه‌به‌ستی تایبه‌تی که‌سایه‌تی خۆیانی له پشته‌وه هه‌بو.هه‌مو ئه‌وه ئه‌زانین،که‌س ناتوانێ له‌ڕاستی و دروستی ناخی که‌سانی تری بزانێت، هه‌موو تاکێک و لایه‌نێک ئه‌توانێت به‌جووانترین شێوه، شێکاری له هه‌ڵوێست و هیواو ستراتیژیه‌تی خۆی و لایه‌نه‌که‌ی بکات، به‌ڵام به له‌مه‌حه‌کدانی کردار و هه‌ڵوێسته‌کانی، ڕاستیه‌کان به‌ده‌ر ئه‌که‌ون، نه‌ک ته‌نها به به‌رز کردنه‌وه‌ی دروشمی بریقه‌دار و ڕه‌نگاڵا!.\nله دووای ئه‌وه‌ی پارتی و شۆڕش به‌سه‌رۆکایه‌تی موسته‌فا بارزانی هه‌میشه زیندو، ئه‌و ڕوداوه مه‌ترسیدار و ترسناکه‌ی به‌سه‌ر هات، ڕژێمی به‌غدا به هه‌لی زانی،که په‌لاماری شۆڕش و هه‌ردو باڵه‌که‌ی پارتی"مه‌لای و جه‌لالی"بداته‌وه، به‌بٶچونی خۆی ئیتر ئه‌توانێ به‌ئاسانی زاڵبێ به‌سه‌ریانداو،شۆڕش و بزوتنه‌وه‌ی سیاسی نه‌ته‌وایه‌تی گه‌لی کورد له بنه‌ڕه‌ته‌وه هه‌ڵوه‌شێنێته‌وه‌وله‌ناوی به‌رێت.به‌ڵام توواناداری سه‌رۆک و دڵسۆزی جه‌ماوه‌ری ڕاسته قینه‌ی کوردایه‌تی، ئه‌و ئامانج و ئاواته‌یانی کرده بڵقی سه‌ر ئاو،پارتی و پێشمه‌رگه‌کانی کوردستان، تووانیان شه‌ڕی دوو لایه‌نانه بکه‌ن،به‌سه‌رۆکایه‌تی بارزانی موسته‌فا،سه‌رکه‌وتنێکی گه‌وره‌شیان به‌ده‌ست هێناو زاڵ بون به‌سه‌ر هه‌ردولادا،هه‌روه‌ک بینیمان له‌پاش ماوه‌ی نزیکه‌ی"٣"ساڵ شه‌ڕ و پێکدادان ڕژێمی به‌غدا چۆکی دادایه‌وه بۆ گوفتوگۆ کردن و به‌ره‌ی جه‌لالیش خۆیان ڕێکخسته‌وه به‌ناوی شۆڕشگێڕانی کوردستانه‌وه، چونه‌وه باوشی ڕژێمه‌وه، شان به‌شان سوپا خوێنڕێژه‌که‌ی به‌غدا شه‌ڕیان له‌گه‌ڵ پێشمه‌رگه‌ی کوردستاندا ئه‌کرد،تاکو دووای چوار دانه ساڵی ڕه‌به‌ق شه‌ڕ و پێکدادان، بۆجاری سێهه‌م، ڕژێمه بۆگه‌نه‌که‌ی به‌غدا ملی که‌چ کرده‌وه بۆسه‌ر مێزی گوفتوگۆ، ئه‌نجام ڕێککه‌وتننامه‌ی ١١ ئازاری لێکه‌وته‌وه، ڕژێمی به‌غدا به‌ناچاری له‌به‌رانبه‌ر هێزی پارتی و بارزانیدا،بۆ یه‌که‌مجار دانی به‌مافی ئۆتۆنۆمیدا ناو،بڕێاری لێبوردنی گشتی ده‌رکرد، دووا به‌دووای ئه‌وه‌ش،بارزانی بڕیاری لێبوردنی گشتی ده‌رکرد و به‌و بۆنه پیرۆزه‌وه، به‌ره‌ی جه‌لالیش که دیاری کرابون به‌شۆڕشگێڕان،تێکه‌ڵاوی پارتی دیموکراتی کوردستان بونه‌وه‌و، بۆجارێکی تریش ئاشتی و ئارامی و یه‌کڕێزی باڵی به‌سه‌ر گه‌ل و ووڵاته‌که‌ماندا کێشایه‌وه!.\nئه‌ڵێره‌دا چه‌ند پرسیارێک ئه‌که‌ین و وه‌ڵامه‌که‌ی به‌جێ ئه‌هێڵێن بۆ دڵسۆزانی ڕێبازی کوردایه‌تی پێرۆز،که خۆیان سه‌رپشکبن له یه‌کلایی کردنه‌وه‌و بڕیار دانیان له‌سه‌ر ناوه‌ڕۆکی پرسیاره‌کان:\n- ئایه ڕاست ده‌رچو که‌سه‌رۆکی پارتی و شۆڕشی ئه‌یلول،کوردستانی فرۆشتبو به‌مۆز و پڕته‌قاڵ،ئه‌ی که‌وابو سه‌ره‌ڕای ئه‌و ڕوداوه مه‌ترسیداره، بۆچی چه‌کی دانه‌ناو نه‌چووه پاڵ ڕژێم، خۆ ئه‌وکاته سه‌ت جار ڕژێمیش پێشوازی لێ ئه‌کرد،له جیاتی تاها محیدین، به‌شانازیه‌وه ئه‌ویان ئه‌کرد به‌جێگری سه‌رۆک کۆمار؟!.\n- هه‌روه‌ک ئه‌بینین ئه‌وه کۆمه‌ڵه‌و، دیموکراتی ڕۆژ هه‌ڵاتی کوردستان ماوه‌ی چه‌ند ساڵێکه شه‌ڕیان له پێناو به‌رژه‌وه‌ندی گشتی نه‌ته‌وایه‌تیدا ڕاگرتووه به‌رانبه‌ر به ڕژێمی ئاخۆنده‌کانی ئێران و له‌باره‌گاکانی خۆیان کات به‌سه‌ر ئه‌به‌ن، ئایه باڵی مه‌کته‌بی سیاسی که په‌ڕینه‌وه ئه‌ودیوی سنور، بۆچی له‌وێ نه‌مانه‌وه ته‌نها له پێناو نه‌ڕشتنی خوێنی ڕۆڵه‌ی کورد به‌کورد،گه‌ڕانه‌وه پاڵ دوژمن و شه‌ڕی پێشمه‌رگه کوشتنیان هه‌ڵبژارد به‌بێ سڵ کردنه‌وه له‌مێژوو؟!.\n- له‌کاتێکدا ڕژێمی به‌غدا، دانی به‌مافی ئۆتۆنۆمیدا ناو، سه‌ره‌تای هه‌ڵدانه‌وه‌ی لاپه‌ڕه‌یه‌کی تازه‌بو له‌نێوان سه‌رکردایه‌تی شۆڕش و پارتی به‌سه‌رۆکایه‌تی بارزانی موسته‌فاو ڕژێمی به‌غدا،له‌و‌کاته‌دا که بارزانی نه‌مر له‌وپه‌ڕی به‌هێزی و توواناداریدا بو، هۆکاری چیبو لێبوردنی گشتی ڕاگه‌یاند،به‌رانبه‌ر به ڕێزدار مام جه‌لال تاڵه‌بانی و پارته‌که‌ی"شٶڕشگێڕانی کوردستان"ئه‌ندامان و کادیران و چه‌کداره‌کانیشیانی قه‌بوڵ کرده‌وه له ڕێزه‌کانی ڕێکخستنی پارتی و هێزی پێشمه‌رگه‌دا.ئایه ئه‌وه له‌به‌ر لاوازی بو،وه‌یان له پێناوی به‌رژه‌وه‌ندی گشتی نه‌ته‌وایه‌تیدا بو، به پێچه‌وانه‌ی ئه‌وه‌ی دوژمن چاوه‌ڕوانی ئه‌کرد، هه‌ڵوێستی وه‌رگرت، تووانی پێگه‌و سه‌نگی یه‌کڕێزی کورد به‌هێزتر بکات و دوژمنانی کورد، توشی شۆک بکات؟!.\n- ئایه ئه‌وهه‌ڵوێست وه‌رگرتنه‌ی بارزانی نه‌مر، به‌ڵگه‌ی دڵسۆزی و به په‌ڕۆشی به‌رژه‌وه‌ندی گشتی ووڵات و بیرۆکه‌ی پیرۆزی نه‌ته‌وایه‌تیه، وه‌یان پێداگری له‌سه‌ر هه‌ڵوێستێکی به‌رژه‌وه‌ندی پارتایه‌تی و تاکه که‌سی، که‌له ئاستی پێگه‌ی سیاسی خۆیان زۆر زیاتر بێت؟!.\nپرسیار زۆر هه‌ڵ ئه‌گرێت ئه‌م خاڵه ئه‌گه‌ر بمانه‌وێت له‌سه‌ری بڕۆین،به‌ڵام وه‌ک ووتراوه: ئه‌و که‌سه که‌سه، ئه‌لفێکی به‌سه.وائه‌زانم ئه‌و خاڵانه‌ی ئاماژه‌مان پێ کردووه، بۆ گه‌یشتن به مه‌به‌سته‌که‌مان به‌سه.لێره‌وه دور ئه‌که‌وینه‌وه له‌وخاڵه‌و، ئه‌چێنه سه‌ر خاڵێکی تری،که دروست بونی پارته سیاسیه‌کانی ترییه،له دووای هه‌ره‌س هێنانی شۆڕشی ئه‌یلولی مه‌زن، ئایه تاکو چه‌ند له به‌رژه‌وه‌ندی بیری پیرۆزی نه‌ته‌وایه‌تی و دۆزی سیاسی کورددابو له سه‌ده‌ی بیسته‌مدا، دیاره ئه‌وه‌ش خاڵێکی گرینگ و هه‌ستیاره‌و ناکرێت بیخه‌ینه درێژه پێدانی ئه‌م به‌شه،بۆیه ئه‌یهێڵێنه‌وه بۆبه‌شی نوهه‌می داهاتو، تا به‌تێر و ته‌سه‌لی بتوانین شرۆڤه‌ی له‌سه‌ر بکه‌ین،به‌ڵکو له‌ئه‌نجامی کۆتایی هاتنی زنجیره ووتاره‌که‌دا،بگه‌ینه ئامانجێک بۆ‌وه‌ڵامی پرسیاری سه‌ره‌وه: ئێمه کیین و ئێوه کێن،هه‌مومان بڵێن: ئێوه ئێمه‌ن و ئێمه‌ش ئێوه‌ین،ئیتر به‌سه نکۆڵی کردن و یه‌کتر قه‌بوڵ نه‌کردن، بابه‌یه‌ک ده‌نگ و ڕه‌نگه‌وه، به‌ره‌نگاری دوژمنان ببینه‌وه‌و،مافی سه‌ربه‌خۆیی به‌ده‌ست بهێنینه‌وه‌و له‌ژێر چه‌پۆکه‌ی ناکه‌س به‌چه‌و چاوچنۆکان ڕزگاربێن، ئه‌وسا بکه‌وینه هه‌وڵی ماڵ دابه‌شکردنی ناو خۆوه‌و ململانیی لایه‌ن و یه‌کتری تێدا بکه‌ین!.\nله‌کۆتاییدا ئه‌ڵێم: هیوادارم چاوروانی به‌شی نوهه‌م بن، ڕێزدارانی خوێنه‌ر.\n٢٥- ١- ٢٠١٤.